title: Direct Énergie

text: Viime vuosien merkittävimmät saavutukset ovat olleet Xavier Florencion voitto Clásica de San Sebastiánissa 2006, Voecklerin (2007) ja Pierrick Fédrigon (2008) voitot GP Ouest-France -kilpailussa, Anthony Charteaun mäkikirikilpailun voitto Ranskan ympäriajossa 2010, Pierre Rollandin nuorten kilpailun voitto Ranskan ympäriajossa 2011 ja Thomas Voecklerin mäkikirikilpailun voitto Ranskan ympäriajossa 2012. Vuoden 2011 Tourilla Voeckler piti toistamiseen kymmenen päivää kokonaiskilpailun johtajan keltaisa paitaa. Tallin ajajat ovat lisäksi saavuttaneet etappivoittoja suurissa ympäriajoissa.


title: Destiny (Stratovariuksen albumi)

text: Destiny on Stratovarius-yhtyeen seitsemäs albumi. Albumin ensimmäinen single ”S.O.S.” nousi nopeasti singlelistan sijalle kolme ja kappaleen musiikkivideota esitettiin useaan otteeseen televisiossa. Syyskuussa 1998 ilmestynyt "Destiny" oli odotetusti suuri menestys ja meni välittömästi Suomen albumilistan kärkipaikalle. "Destiny" on Stratovariuksen progressiivisimpia albumeita.


title: Destiny (Stratovariuksen albumi)

text:
Sävellykset ja sanoitukset: Timo Tolkki, ellei toisin mainita.
Bonuskappaleet:


title: Japanin Alpit

text: Japanin Alpit ovat vuoristo Japanin pääsaaren Honshūn keskiosassa. Japanin korkein vuoristo koostuu Hida-, Kiso- ja Akaishi-vuoristoista (Pohjois-, Keski- ja Etelä-Alpeista).


title: Japanin Alpit

text: Etelä-Alpeilta noin 60 km itäkaakkoon sijaitsevan Fujin (3 776 m) jälkeen seuraavaksi korkeimpia vuoria Japanissa ovat Etelä-Alppien Kitadake (3 193 m) ja Pohjois-Alppien Hotakadake (3 190 m). Keski-Alppien korkein vuori on Komagatake (2 956 m).


title: Jacksoninkameleontti

text: Jacksoninkameleontti "(Trioceros jacksonii)" on Tansanian ja Kenian vuoristoalueella tavattava kameleontti. Alkuperäisen alueensa lisäksi lajia tavataan vieraslajina Yhdysvaltojen Havaijilla. Lajilla on kolme alalajia, "T. j. jacksonii", "T. j. xantholophus" ja "T. j. merumontana".


title: Jacksoninkameleontti

text: Jacksoninkameleontit ovat yleensä pituudeltaan 15-35 senttimetriä. Tavallisesti lajin yksilöt ovat vihreitä, mutta ne pystyvät vaihtamaan väriään tummemmaksi ja jopa mustaksi. Lajin uroksilla on päässään kolme pitkää sarvea, jollaiset puuttuvat lajin naarailta. Sen selässä pitkin selkärankaa on pieniä piikkejä. Jalan varpaista kaksi osoittaa sisäänpäin ja kolme ulospäin, mikä on sopeuma puissa elämiseen. Laji voi käyttää myös häntäänsä tarttumavälineenä. Päässään jacksoninkameleontilla on kaksi silmää, joiden pupillien osa näkyy niitä peittävän nahan alta. Kameleontti voi liikuttaa kumpaakin silmää toisistaan itsenäisesti ja 180 astetta.


title: Jacksoninkameleontti

text: Jacksoninkameleonttia tavataan Keniassa ja Tansaniassa korkeilla, yli 1 500 metriä merenpinnasta olevilla paikoilla. "T. j. jacksonii" alalajia tavataan Nairobissa, Kimakian metsäasemalla ja Mount Kenyan lounaispuolella. Varmentamattomien tietojen mukaan sitä on myös Mombon alueella Tansaniassa Usambaran länsipuolella. "T. j. merumontana" alalajia tavataan vain Arushan piirissä Meruvuorella. "T. j. xantholophus" alalajia tavataan Mount Kenyan itä- ja pohjoisrinteillä.


title: Jacksoninkameleontti

text: Lajia tavataan myös vieraslajina Havaijilla. Sitä päästettiin ensimmäisen kerran luontoon Oahulla vuonna 1972. Vapautetut yksilöt olivat alun perin menossa eläinkauppaan. Sittemmin sitä on tavattu myös Havaijin saarella, sekä Mauilla ja Kauailla. Lajia pidetään uhkana joillekin Havaijin alkuperäisistä lajeista.


title: Jacksoninkameleontti

text: Lajin yksilöt elävät pääosin puissa ja välttävät maahan lasekutumista. Lajin yksilöitä tavataan tavallisesti pensas- ja metsäalueilla, mutta joskus myös kaupunkialueella.


title: Jacksoninkameleontti

text: Urokset taistelevat keskenään alueista ja naaraista käyttäen päässään olevia sarvia. Jacksoninkameleonttien parittelurituaalit muistuttavat niiden uhkailueleitä. Naarasta houkutellakseen uros vaihtelee väriään, paisuttaa kurkkuaan ja nostaa etujalkansa kohti kohdettaan. Naaras voi vastata eleisiin samalla tavalla, jolloin parittelua ei tapahdu. Jos naaras ei vastaa, uros parittelee sen kanssa usean päivän ajan. Naaras ei muni, vaan poikaset kehittyvät sen sisällä 190 päivän ajan. Syntyessään poikasia ympäröi munapussi, jonka läpi ne rikkoutuvat synnytyksen jälkeen. Syntyessään poikaset ovat noin 5,5 senttimetriä pitkiä ja ne kasvavat sukukypsiksi yhdeksän tai kymmenen kuukauden päästä.


title: Jacksoninkameleontti

text: Jacksoninkameleontin ruokavalio koostuu suurimmaksi osaksi hyönteisistä ja hämähäkeistä. Ne pysyttelevät tavallisesti paikoillaan ja odottavat saaliin saapuvan niiden luokse. Saaliin kameleontti nappaa kielellään, jolla on pituutta noin puolet kameleontin ruumiin pituudesta.


title: Polttoväli

text: Optisen systeemin polttoväli on mitta sille, miten paljon se kokoaa tai hajottaa valoa. Systeemin optinen taittokyky on sitä suurempi mitä pienempi on sen polttoväli.


title: Polttoväli

text: Optinen taittokyky on polttovälin käänteisluku ja sen yksikkö on "dioptria" eli 1/m. Koveran linssin polttoväli on negatiivinen ja kuperan positiivinen.


title: Polttoväli

text: Paksuille linsseille, joiden paksuutta ei voida approksimoida nollaksi, ja useamman optisen elementin systeemeille eli linssien ja/tai peilien yhdistelmille voidaan määrittää efektiivinen polttoväli.


title: Billy the Kid, pikku nappula

text: Billy the Kid, pikku nappula on seitsemäs Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Suomeksi albumi julkaistiin 1973 Juhani Härmän ja Timo Reenpään suomentamana.


title: Billy the Kid, pikku nappula

text: Billy the Kid -niminen lainsuojaton on asettunut Fort Weaklingiin. Kukaan kaupunkilaisista, edes sheriffi, ei uskalla vangita häntä ja kaikki pelkäävät häntä. Onneksi muutama urhea henkilö kaupungissa, The Fort Weakling Clarion -sanomalehden päätoimittaja Josh Belly, sheriffi sekä saluunan omistaja, haluavat Billy the Kidin telkien taa, mutta kellään heistä ei ole tarpeeksi rohkeutta pidättää Billy the Kidiä. Kaupunkilaisten onneksi Lucky Luken reitti osuu Fort Weaklingiin. Lucky Luke lupautuu toimittamaan Billy the Kidin telkien taa, ja hän ryhtyy yhdessä Josh Bellyn ja sheriffin kanssa lietsomaan vastarintaa Billy the Kidiä vastaan. Lucky Luke saa Billyn vangittua, mutta koska kellään kaupunkilaisella ei ole rohkeutta todistaa Billyä vastaan, hän pääsee vapaaksi. Lopulta Lucky Luke turvautuu äärimmäiseen tehokeinoon. Hän alkaa esittää pahimman luokan lainsuojatonta saadakseen Billyn näyttämään kaupunkilaisten silmissä harmittomalta. Lopulta suunnitelma onnistuu ja Billy the Kid tuomitaan 1 247 vuodeksi pakkotyöhön.


title: Tokeegekko

text:
Tokeegekko ("Gekko gecko") on yöaktiivinen kiipeilevä lisko, joka elää pääosin Aasiassa, Intiasta Vietnamiin ja Indonesian saaristossa.
Laji elää puissa, asutusten lähistöllä ja kaupungistumisen myötä jopa kaupungeissa ja asunnoissa.


title: Tokeegekko

text: Tokeegekko on väritykseltään siniharmaa ja siinä on punertavia täpliä. Tokeegekko pystyy kiipeämään mitä kummallisimmissa paikoissa, sillä sen jaloissa on tarttumalevyt, jotka koostuvat mikroskooppisen pienistä tarttumasukasista, ja tämä mahdollistaa sen, että lisko todellakin voi roikkua lasikatosta pää alaspäin, ja jopa yhden varpaan varassa. Tokeegekon silmäluomet ovat kasvaneet yhteen ja tämän vuoksi lisko ei räpyttele silmiään.


title: Tokeegekko

text: Tokeegekkonaaras on koirasta huomattavasti pienempi, siinä missä aikuisen koiraan koko voi olla mitä vain 25:stä sentistä jopa 40 senttiin, naaraat ovat yleensä 20-28 senttimetriä. Sukupuolen voi myös tunnistaa siitä, että koiraalla on rauhasrivi hännän tyvessä.


title: Tokeegekko

text: Tokeegekko on todella aggressiivinen laji, jota ei kannata mennä koskemaan paljain käsin, sillä terävät leuat ja vahva puruvoima ovat melko kivulias yhdistelmä. Ravinnokseen tokeegekko syö pääosin hyönteisiä, mutta myös selkärangalliset eläimet voivat joutua sen saaliiksi jos ne ovat tarpeeksi pieniä.


title: Tokeegekko

text: Tokeegekko lisääntyy munimalla. Laji muuraa munat kiinni muninta-alustaansa poikkeuksia lukuun ottamatta. Munat särkyvät helposti. Vain koiraat päästelevät "TO-KEE" huutoa soidinäänenään.


title: Tokeegekko

text: Tokeegekkoa pidetään myös lemmikkinä, mutta se ei ole aloittelija-ystävällinen aggressiivisuutensa, vaativien olosuhteiden, ja yöaktiivisuutensa vuoksi. Toisin kuin suosittu serkkunsa leopardigekko, tokee vaatii korkean terraarion, ja korkean kosteusprosentin, 70-90%, pysyäkseen terveenä. Terraario-oloissa tokeegekko syö sirkkoja, jättijauhomatoja, ja muita liskojen ruokaeläimiä.


title: Beletti

text: Beletti ("Hemigalus derbyanus") on Myanmarissa, Sumatralla, Borneossa, Malesiassa ja Thaimaassa elävä noin 80 senttimetrin pituinen (josta hännän osuus on noin 30 cm) sivettieläin, jolla on hoikka, pitkänomainen ruumis ja kapea, suippo kuono. Turkin väri vaihtelee vaaleasta appelsiininväriseen. Päässä ja selässä on tummia poikkiraitoja, kuten myös hännän tyvessä.


title: Beletti

text: Beletti on yöeläin, hyvä kiipeilijä ja sopeutunut puissa liikkumiseen. Siitä onkin käytetty myös nimeä palmusivettikissa. Se etsii ruokansa puiden ohella myös metsän pohjakerroksista ja virtojen varsilta. Se syö pääasiassa matoja ja kulkusirkkoja, mutta myös muurahaisia, hämähäkkejä, äyriäisiä, maa- ja vesikotiloita sekä sammakoita.


title: Beletti

text: Beletin lisääntymistavoista ei tiedetä paljoa.


title: Daltonit tekevät parannuksen

text: Daltonit tekevät parannuksen on kahdeksas Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1973 Juhani Härmän ja Timo Reenpään suomentamana.


title: Daltonit tekevät parannuksen

text: Senaattori Jonas O'Joice on laatinut uuden lakiehdotuksen, jonka nojalla vankeja lasketaan kuukaudeksi ehdolliseen vapauteen. Jos he käyttäytyvät rikkeettä tämän ajan, vangit voivat palata vapaina yhteiskuntaan, mutta jos he tekevät koeaikana pienenkin rikoksen, he palaavat vankilaan lopullisesti. Lakiehdotusta täytyy tietenkin kokeilla, onko se toimiva, joten valtion pahimmat rikolliset, Daltonin veljekset, päästetään tekemään kokeen. Lucky Luke saa valvoa suoritusta. Daltonit suunnittelevat olevansa kunnolla kuukauden ja sitten nitistävänsä Lucky Luken, sillä ilman häntä mikään valamiehistö ei uskalla tuomita heitä. Aluksi Daltonien on vaikea sopeutua, ja muutaman kerran on lähellä, etteivät he joudu takaisin vankilaan. Lopulta Averell huomaa, että kuukauden viimeinen päivä on jo ruksattu. Silloin Daltonit alkavat ryöstää kaupunkilaisia ja lopulta ottavat senaattori O'Joicen ja Lucky Luken vangeikseen. Lopulta kuitenkin Daltonit huomaavat, että Averell on ruksannut kalenterista väärän kuukauden päivät; koeaikaa olisi siis vielä kaksi päivää jäljellä. Daltonit eivät siis selvinneet kokeesta ja joutuivat takaisin vankilaan.


title: Totuutta ja tehtävää (albumi)

text: Totuutta ja tehtävää on Maija Vilkkumaan viides albumi ja ensimmäinen kokoelma-albumi. Levyllä on kolme suurinta hittiä kaikilta Vilkkumaan studioalbumeilta sekä neljä uutta kappaletta. Mukana ovat myös "Ei"-levyltä pois jäänyt ”Ne jotka tyytyy” ja "Säkenöivää voimaa – tribuutti Sielun Veljille" -kokoelmalla ilmestynyt ”Pohjois-Amerikka”. Aiemmin julkaistuja kappaleita ei äänitetty uudelleen, vaan niistä on levyllä alkuperäiset versiot.


title: Totuutta ja tehtävää (albumi)

text: "Totuutta ja tehtävää" -albumin ensimmäinen single ”Hei tie” oli Vilkkumaan ensimmäinen Suomen virallisen singlelistan kärkeen noussut julkaisu. Levyltä julkaistiin myös promosingle ”Saaressa”.


title: Totuutta ja tehtävää (albumi)

text: Albumia on myyty Suomessa yli 25 620 kopiota. Se nousi ilmestyessään Suomen virallisen listan neljännelle sijalle, ja pysyi listalla yhteensä 15 viikkoa.


title: Totuutta ja tehtävää (albumi)

text: Sävellykset ja sanoitukset ovat Maija Vilkkumaan, paitsi kappaleessa ”Pohjois-Amerikka”, jonka on säveltänyt Sielun Veljet -yhtye ja sanoittanut Ismo Alanko.


title: Ligue Européenne de Natation

text: Ligue Européenne de Natation eli Euroopan uimaliitto on Euroopan maiden uimaliittojen kattojärjestö, joka perustettiin Budapestissä 1926. Sen lyhenne on LEN. Siihen kuuluu 50 kansallista uimaliittoa. LEN:in päämaja on Roomassa. Uinnin lisäksi LEN:in alaisuudessa toimivat vesipallo, taitouinti, ja uimahypyt. LEN toimii Kansainvälisen Uimaliitto FINA:n alaisuudessa.


title: Bio Rex

text: BioRex Cinemas Oy on ruotsalaisen elokuvateatteriketjun Svenska Bion omistama elokuvateatteriketju, jolla on elokuvateatterit Porvoossa, Hyvinkäällä, Hämeenlinnassa, Vaasassa, Seinäjoella, Pietarsaaressa, Kajaanissa, Torniossa, Rovaniemellä ja Riihimäellä. Svenska Bio osti BioRex-ketjun helmikuussa 2014.


title: Bio Rex

text: Elokuvateatteriketju aloitti toimintansa Kajaanista, johon ketjun ensimmäinen teatteri, BioRex Kajaani avattiin 2004. Seuraavana ketjuun liittyivät vuonna 2007 avattu BioRex Verkatehdas Hämeenlinnassa, sekä vuonna 2012 avattu BioRex Porvoo. Ketju omisti myös kauppakeskus Selloon avatun BioRex Sellon, mutta myi teatterin yrityskauppojen myötä Finnkinolle tammikuussa 2014.


title: Bio Rex

text: Vuodesta 2014 lähtien ketju on kasvanut voimakkaasti sekä rakentamiensa uusien elokuvateattereiden, että yritysostojen kautta ketjuun liitettyjen teattereiden seurauksena; BioRex avasi syksyllä 2014 remontoidun teatterin Rovaniemelle, kesällä 2016 uuden elokuvateatterin Tornioon, jouluna 2016 uudistetun elokuvateatterin Vaasaan sekä loppuvuonna 2017 täysin uuden elokuvateatterin Hyvinkäälle sekä remontoidun teatterin Riihimäelle. Ketjuun liittyivät myös elokuvateatterit Pietarsaaressa sekä Seinäjoella.


title: Bio Rex

text: Kajaanin BioRex avattiin yleisölle 2. syyskuuta 2004. Modernin rakennuksen suunnittelusta vastasi kajaanilainen arkkitehtitoimisto Sillman, arkkitehtinaan Heikki Lamusuo. Kajaanin teatterissa on kolme erikokoista salia, joissa on yhteensä lähes 500 paikkaa. Kajaanin teatteri on Europa Cinemasin jäsen, johon kuuluu yli tuhat elokuvateatteria eri puolilta Eurooppaa ja Afrikkaa. Cinemasin tavoite on vahvistaa eurooppalaisen elokuvan asemaa. Kajaanin BioRex on verkoston neljäs suomalainen elokuvateatteri ja Suomen toinen digitaalisia kolmiulotteisia elokuvia esittävä elokuvateatteri.


title: Bio Rex

text:
Kulttuuri- ja kongressikeskus Verkatehtaan yhteyteen rakennettu elokuvateatteri avattiin 31. heinäkuuta 2007. Se oli yksi Suomen ensimmäisiä digitaalisia kolmiulotteisia elokuvia esittänyt elokuvateatteri sekä Suomen ensimmäinen digitaalisia elokuvia esittänyt BioRex -elokuvateatteri. Nelisalisena teatteri operoi aina kesäkuuhun 2018 saakka, jolloin muutostöiden päätyttyä elokuvateatteri avattiin yleisölle entistä modernimpana ja yhden salin laajempana kokonaisuutena. Massiivisen muutoksen koki elokuvateatterin aulan lisäksi 1. sali, joka muutettiin BioRex -ketjun premiumsalikonseptin mukaiseksi PRIME -saliksi. PRIME -salissa jokaisen katsojan penkki on normaalia leveämpi, valkokangas entistä suurempi sekä kaareva, äänien toituessa Dolby Atmoksen kautta. BioRex oli Suomen toinen elokuvateatteriketju, joka esitteli Atmos -äänentoiston elokuvateatterissaan.
"BioRex Porvoo" sijaitsee Porvoonjoen länsirannalla. Elokuvateatteri avattiin Taidetehtaan tiloihin vuonna 2012. Elokuvateatterissa on yhteensä neljä (4) elokuvateatterisalia, joissa on yhteensä 546 asiakaspaikkaa.


title: Bio Rex

text: "KinoCity" sijaitsee Pietarsaaren keskustassa. KinoCity oli alun perin osa Kino City Ab:ta, mutta siirtyi 16. joulukuuta 2014 osaksi BioRex Cinemasia. Elokuvateatteri käsittää kaksi elokuvateatterisalia, joissa yhteensä 344 asiakaspaikkaa.


title: Bio Rex

text: "Bio Marilyn Seinäjoki" sijaitsee Seinäjoen keskustassa, ja käsittää kolme elokuvateatterisalia joissa yhteensä 440 asiakaspaikkaa. Elokuvateatteri siirtyi osaksi BioRex Cinemasia 1. huhtikuuta 2014. Huhtikuussa 2018 BioRex ilmoitti rakentavansa Seinäjoelle kokonaan uuden seitsensalisen modernin elokuvateatterin, jonka on tarkoitus avautua vuoden 2020 aikana Seinäjoen keskustaan. Uuden elokuvateatterin nimi tulee olemaan BioRex Seinäjoki.


title: Bio Rex

text: Nykyinen "BioRex Rovaniemi" oli alun perin osa Finnkino -elokuvateatteriketjua Maxim-niminen elokuvateatteri. Vuodenvaihteessa 2013–2014 Sampokeskuksessa sijainnut Maxim siirtyi osaksi BioRex Cinemasia. Kaupan yhteydessä Kauppakeskus Sellossa sijainnut BioRexin elokuvateatteri siirtyi Finnkinolle. Rovaniemen BioRex käsittää kaksi elokuvateatterisalia, joissa yhteensä 307 asiakaspaikkaa. Viisi salia sekä uuden lippu- ja herkkumyymälän käsittävä moderni elokuvateatteri on uusittu täysin vuoden 2015 aikana, jonka seurauksena elokuvateatterin nimi muuttui Maximista "BioRex Rovaniemeksi". Elokuvateatteriin on asenettu Dolby 7.1. Surround Sound äänentoisto, Dolby 3D -tekniikka sekä HFR-tekniikka. Elokuvateatterin erikoisuus ovat ykkössalin normaalia 20 cm leveämmät PLUS-paikat, jotka on sijoitettu salin keskelle, optimaaliselle katseluetäisyydelle valkokankaasta.


title: Bio Rex

text: "BioRex Tornio" avattiin kesällä 2016 Rajalla – På Gränsen -ostoskeskukseen. Elokuvateatterissa on neljä (4) salia sekä avara lippu- ja herkkumyymälä. Elokuvateatterin erikoisuus ovat salien keskiosiin sijoitetut, normaalia leveämmät PLUS -paikat sekä 25 -paikkainen REX -sali, jossa penkit ovat normaalia huomattavasti leveämmät ja jokaisella katsojalla on käytössään oma sivupöytä.


title: Bio Rex

text: "BioRex Vaasa" -elokuvateatteri oli alun perin nimeltään Gloria ja osa Kino City Ab:ta. Elokuvateatteri siirtyi BioRex Cinemasin operoitavaksi 14. marraskuuta 2014 ja remontoitiin täysin vuoden 2016 aikana. Elokuvateatterissa on kuusi (6) elokuvasalia, Dolby 7.1. äänentoisto sekä XPand:n 3D -tekniikka.


title: Bio Rex

text: "BioRex Sveitsi" valmistui vuonna 2017 Matkailukeskus Sveitsiin (Visit Sveitsi), Hyvinkäälle. Poiketen aiemmasta, nimettiin elokuvateatteri Sveitsin kiinteistökompleksin eikä sijaintikaupungin mukaan. Tällä haluttiin lisätä elokuvateatterin tunnettuutta yhtenä Sveitsin vapaa-ajan palveluntarjoana sekä toisaalta korostaa elokuvateatterin sijaintia kaupungissa. Elokuvateatterissa on viisi elokuvasalia sekä lippu- ja herkkumyymälä. Elokuvateatterin erikoisuus on teatterin REX-sali, johon asiakkaat voivat halutessaan ostaa mukaan pasta- ja fingerfood -annoksia sekä alkoholijuomia. REX-salin penkit ovat normaalia huomattavasti leveämmät, jonka lisäksi jokaisella katsojalla on käytössään oma sivupöytä.


title: Bio Rex

text: "BioRex Riihimäki" avattiin joulukuussa 2017 vanhan elokuvateatteri Gildan tiloihin Riihimäen keskustaan. Mittavan remontin myötä teatterin kaikkien sisäpintojen lisäksi uusittiin myös penkit sekä elokuvateatterin tekniikka. "BioRex Riihimäellä" on kaksi salia, joissa yhteensä 156 asiakaspaikkaa.


title: Nelson Goodman

text: Henry Nelson Goodman (7. elokuuta 1906 Somerville, Massachusetts – 25. marraskuuta 1998 Needham, Massachusetts) oli yhdysvaltalainen filosofi. Hän syntyi Somervillessa, Massachusettsissa, ja valmistui filosofian tohtoriksi Harvardin yliopistosta vuonna 1941. Hän toimi opettajana Pennsylvaniassa vuosina 1951–1964 ja professorina Harvardissa vuosina 1968–1977.


title: Nelson Goodman

text: Goodman edusti empirististä ja nominalistista perusnäkemystä ja oli kiinnostunut muun muassa logiikasta, tieteenfilosofiasta ja kielifilosofiasta.


title: Nelson Goodman

text: Eräs induktion ongelma on sen oikeutus ennustaa tulevia tapahtumia. Se, että menneisyys on osoittanut, että näin saattaa olla, nojaa induktioon, jolloin saavutaan kehäpäätelmään, joka on että induktio oikeutetaan induktiolla. Toinen lähestymistapa on konfirmointi, eli lainomaisista väittämistä ja niiden yksityiskohdista tehdään ennustuksia tulevaisuudesta. Esimerkiksi yleinen hypoteesi "kupari johtaa sähköä", voidaan konfirmoida palalla kuparia, joka myös johtaa sähköä. Mutta miten erottaa lainomainen väittämä muunkaltaisista?


title: Nelson Goodman

text: Oletetaan, että ennen aikaa "t" kaikki havaitut smaragdit ovat olleet vihreitä. Otetaan käyttöön uusi predikaatti, vihryt. Smaragdit ovat vihryitä vain, jos smaragdit joita havaitaan ennen aikaa "t" ovat vihreitä. Jos smaragdit eivät ole tulleet havaituksi ennen aikaa "t", ne ovat sinisiä. Tällöinhän vihreän smaragdin havaitseminen ennen aikaa "t" tarkoittaa, että sillä on myös predikaatti vihryt. Kaikki konfirmoivat tapaukset vihryistä smaragdeista lisäävät luetettavuutta, että näin pätee kaikkiin smaragdeihin nyt, ja mahdollisesti tulevaisuudessa – induktion periaatteen mukaisesti. Nyt voimme olettaa, että ajan "t" jälkeenkin smaragdit ovat siis vihryitä, joka tarkoittaa, että ne ovatkin "sinisiä", määritelmän mukaisesti.


title: Nelson Goodman

text: Taide oli osa Nelson Goodmanin elämää. Hän toimi muun muassa taidegallerian johtajana vuosina 1929-1941 Bostonissa ja hänen vaimonsa oli tunnustettu taidemaalari Katharine Sturgis. Hän väitti kirjassaan "Languages of Art" (1968), että vaikka taidetta ei voi määritellä välttämättömillä ja riittävillä ehdoilla, taideteoksilla on yleensä tiettyjä ominaisuuksia. Goodmanin teorian taustalla on se olettamus, että kaikissa taideteoksissa on symboleita ja ne ovat itsessään symboleita. Taiteessa ilmenee ihmisen luonteenomainen toiminta, symboleiden rakentaminen.


title: Nelson Goodman

text: Paitsi taideteokset, myös muutkin asiat ovat symboleita, kuten kartat, diagrammit, liikennevalot ja numerot. Vastaavasti myös kaikki sanat ovat symboleita, mutta kaikki kielet eivät ole taiteellisia kieliä. Taiteen ja muiden symboleiden erottaminen vaatii taiteen määritelmäominaisuuksien määrittelyä.


title: Nelson Goodman

text: Goodman väitti, että kysymys ""Mitä" on taide?" pitäisi korvata kysymyksellä ""Milloin" joku objekti on taideteos?" Esimerkiksi tiellä oleva kivi ei ole taideteos eikä symbolikaan. Sama kivi geologisessa museossa ei myöskään ole taideteos, mutta koska se on esimerkki tietyn aikakauden kivien ominaisuuksista, se toimii symbolina. Jos kivi asetetaan taidemuseoon, se saattaa toimia taideteoksena.


title: Nelson Goodman

text: Goodmanin mukaan yksi ja sama objekti voi toimia symbolina joissain konteksteissa, mutta ei toisissa. Se voi toimia esteettisenä symbolina joissakin, mutta ei-estettisenä toisissa. Esteettisellä symbolilla on yleensä tiettyjä symptomeja eli oireita. Ne eivät ole välttämättömiä tai riittäviä taideteosten ominaisuuksia, vaan ne ovat pikemminkin kuin johtolankoja tai taudin oireita. Yhden tai useamman esteettisen oireen läsnäolo tai puuttuminen ei tee tai sulje pois teoksen esteettisyyttä. Taideteoksissa on tavallisesti yksi tai useampia esteettisiä oireita. Goodmanin lähestymistapa on probabilistinen: jos jossain on yksi tai useampia esteettisiä oireita, se on luultavasti taideteos.


title: Nelson Goodman

text: Eräs taideteoksen ominaisuus on tavallisesti "suhteellinen syntaktinen täyteläisyys". Taideteokset ovat tavallisesti täyteläisiä, koska objektin toimiessa taideteoksena sen fyysisistä ominaisuuksista suhteellinen enemmistö on tärkeitä verrattuna siihen, kun se ei toimi taideteoksena. Esimerkiksi jos meille kerrotaan, että sahaviiva on EKG-käyrä, tärkeää on huomata viivan ylä- ja alaosat. Mutta jos meille kerrotaan, että kyseessä on vuorten ääriviiva maisemamaalauksessa, kiinnitämme huomion viivan muihin ominaisuuksiin, kuten sen kokoon, hahmoon, väriin ja tekstuuriin. Kun symboli toimii esteettisenä, sen ominaisuuksista ovat relevantteja useammat kuin jos sama symboli toimii muualla kuin taiteessa.


title: Nelson Goodman

text: Toinen esteettisen oire on "metaforinen esimerkeillä valaiseminen", jota kutsutaan myös "ilmaisuksi" (tai ekspressioksi). Se viittaa johonkin niistä tavoista, jolla taideteokset tyypillisesti symboloivat. Taideteokset ilmaisevat mielialoja: maalausta voidaan kuvata surulliseksi, sinfoniaa riemuisaksi ja runoa synkäksi. Ilmaista ei vain mielialoja, maalaus voi ilmaista äänekkyyttä, sinfonia kuumuutta, runo sileyttä. Vaikka jotain ominaisuutta voidaan ilmaista eri tavoin eri kulttuureissa, kaikkien kulttuurien taide ilmaisee mielialoja tai muita laatuominaisuuksia muodollisten ominaisuuksien, kuten viivan, värin ja rytmin kautta.


title: Nelson Goodman

text: Taideteoksille on tyypillistä symboloiminen ilmaisun kautta, se ei ole ei-esteettisten objektien ominaisuus. Voidaan sanoa, että taidemaalaukset ovat surullisia, äänekkäitä, kuumia tai viileitä, mutta kartat tai graafit eivät sellaisia ole. Taideteosten ilmaisemat ominaisuudet ovat erilaisia verrattuna teosten sananmukaisiin ominaisuuksiin. Maalaus voi olla sananmukaisesti sininen, mutta vain metaforisesti surullinen.


title: Nelson Goodman

text: Esteettisten oireiden läsnäolo vaatii meiltä enemmän kuin vain sen edustaman symbolin katsomista, se vaatii keskittymistä itse symboliin. Tämän vuoksi taideteokset ovat "läpinäkymättömiä". Teoksesta saattaa puuttua joku oireista ja joku oireista saattaa löytyä myös taideteoksen ulkopuolelta. Oireet jakautuvat eri tavoin eri taiteenaloilla.


title: Nelson Goodman

text: Goodmanin probabilistinen tai symptomaattinen taiteen määritelmä helpottaa taiteen rajatapauksien selvittelyssä. Simpanssin tekemä piirustus voi toimia taideteoksena, jos katsoja tajuaa, että kaikki viivojen fyysiset ominaisuudet ovat relevantteja (täyteläisyys). Mutta teos ei ole ehkä toiminut taideteoksena simpanssille, viivan ja värin tarkka vaihtelu saattoi syntyä sattumalta, eikä simpanssi ehkä kiinnittänyt huomiota viivojen hiuksenhienoihin variaatioihin. Teos saattaa toimia taiteena katsojalle, mutta ei tekijälle tai päinvastoin.


title: Falanukki

text: Falanukki ("Eupleres goudotii") on Pohjois-Madagaskarilla elävä noin 50 senttimetrin pituinen (hännän pituus on noin 23 cm) mangusteja muistuttava petonisäkäs, joka kuitenkin kuuluu endeemiseen "Eupleridae"-heimoon (Madagaskarin petoeläimet). Sillä on pitkä ja hoikka ruumis, suippo kuono ja lyhyet jalat. Takajalat ovat etujalkoja pidemmät ja häntä on paksu ja tuuhea.


title: Falanukki

text: Falanukki on huono kiipijä ja hyppääjä, mutta hypähtelee hitaasti maassa etsiessään etenkin matoja, mutta myös hyönteisiä, vesikotiloita, sammakoita ja jopa pikkunisäkkäitä ja lintuja. Se menee mielellään veteen ajamaan saalistaan. Ravinnon riittäessä se kerää rasvavarastoa häntänsä tyveen ja tarvittaessa elää sen turvin.


title: Falanukki

text: Falanukit elävät koko elämän kestävässä parisuhteessa, ja kukin pari merkitsee reviirinsä perärauhasten ja pään rauhasten eritteillä. Naaras synnyttää täysin karvaisen ja avosilmäisen poikasen noin neljän kuukauden kantoajan jälkeen. Emo imettää poikasta yhdeksän viikkoa.


title: Falanukki

text: Falanukit ovat harvinaistuneet luonnonsuojelualueiden ulkopuolella metsien hävityksen, liiallisen pyydystyksen ja saarelle tuodun pikkusivettikissan ("Viverricula indica") synnyttämän kilpailun vuoksi, ja siksi ne ovat vaarantuneita.


title: Erittäin hyvä

text: Erittäin hyvä on Mascaran ainoa studioalbumi joka ilmestyi vuonna 1997 ja myi noin 12 000 kappaletta.


title: Calamity Jane (albumi)

text: Calamity Jane on yhdeksäs Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Albumi julkaistiin suomeksi 1973 Soile Kaukorannan ja Heikki Kaukorannan suomentamana. Albumista on julkaistu suomeksi 5 uusintapainosta.


title: Calamity Jane (albumi)

text: Apasseille on myyty tuliaseita, ja Lucky Luke on tutkimassa asiaa ja on matkalla El Plomoon, joka vaikuttaa olevan asekaupan keskus. Matkalla hän tapaa Calamity Janen, joka lyöttäytyy Luken matkaan. Calamity Jane aikoo asettua saluuna-hotelliin asumaan, eikä paikan omistaja August Oyster pidä lainkaan ajatuksesta. Lopulta Calamity Jane tarjoutuu ostamaan koko rakennuksen pussillisella kultaa, mutta ensin Calamity Janen on voitettava Oysterin voimakkain mies, Baby-Sam, kädenvääntökisassa. Kuin ihmeen kaupalla Calamity Jane voittaa ja saa saluunan omakseen. August Oyster ei pidä siitä, sillä he tarvitsevat saluunaa; se on tärkeä osa asekauppaa, sillä kellarista johtaa salakäytävä luolaan, jossa aseita ja ammuksia säilytetään. Ilman saluunaa Oyster ei voi toimittaa aseita apasseille. Oyster yrittääkin rauhoitella apasseja ja koettaa polttaakin saluunan, jottei asekaupasta päästä selville. Lopulta Lucky Luke löytää luolan, jossa aseita säilytetään, ja nappaa Oysterin ja Baby-Samin. Myös apassien hyökkäys kaupunkiin torjutaan ja August Oyster ja Baby-Sam toimitetaan telkien taakse.


title: Pyhä Dionysius

text: Pyhä Dionysius () on katolinen marttyyri ja pyhimys. Kolmannella vuosisadalla hän oli Pariisin piispa. Hän koki marttyyrikuoleman noin vuonna 250. Dionysiusta pidetään Pariisin suojeluspyhimyksenä, ja hän kuuluu neljäntoista hädässäauttajan pyhimysryhmään. Muita ryhmään usein liitettäviä pyhimyksiä ovat Barbara, Blasius, Erasmus, Pyhä Yrjö, Katariina Aleksandrialainen, Kristoforos ja Margarita Antiokialainen.


title: Pyhä Dionysius

text: Legendan mukaan Dionysius käveli teloituksensa jälkeen päättömänä Saint-Denisin kirkkoon asti, minkä jälkeen hän kaatui siellä olevaan hautaan. Kirkossa olevia hautoja käytettiin monien kuolleiden Ranskan kuninkaiden hautapaikkoina.


title: Pyhä Dionysius

text: Suomessa Maarian kirkko on ollut pyhitetty Pyhälle Dionysiukselle.


title: Ruskomangusti

text: Ruskomangusti ("Salanoia concolor") on noin 40 cm:n mittainen (josta hännän osuus 15–20 cm) ja 800 g:n painoinen Madagaskarin koillisosissa elävä petoeläin. Sen turkki on pääväriltään punaruskea, mutta seassa on myös mustaa ja keltaista karvaa.


title: Ruskomangusti

text: Ruskomangustit lepäävät yön kaivamassaan tai omimassaan tunnelissa tai ontossa puussa. Päivällä ne etsivät etenkin hyönteisiä, mutta myös sammakkoeläimiä, matelijoita ja jopa pikkunisäkkäitä ja lintuja. Ruskomangustit syövät linnun munan sisällön, jonka ne saavat esiin ottamalla munan takajalkojensa väliin ja paiskaamalla sen taaksepäin kiveä tai puuta vasten.


title: Ruskomangusti

text: Ruskomangustit elävät pareittain. Pari merkitsee reviirinsä perärauhasten eritteellä. Ruskomangustin lisääntymisestä ei tiedetä juuri muuta kuin se, että naaras saa kerrallaan vain yhden poikasen. Laji on vaarantunut elinympäristön tuhoutumisen takia.


title: Ruskomangusti

text: Ruskomangusti luokiteltiin aiemmin "Salanoia"-suvun ainoaksi lajiksi. 2000-luvulla Madagaskarin keskiosista kuitenkin löydettiin tieteelle aiemmin tuntematon nisäkäslaji, "Salanoia durrelli", joka osoittautui ruskomangustin lähisukulaiseksi ja sijoitettiin sen kanssa samaan sukuun.


title: Ei (albumi)

text: Ei on Maija Vilkkumaan kolmas ja myydyin studioalbumi. Sitä on myyty yli 120 000 kappaletta, ja se on yksi kaikkien aikojen myydyimmistä suomalaisista albumeista. Albumi julkaistiin 7. maaliskuuta 2003. Vuotta aiemmin Vilkkumaa lähti New Yorkiin kirjoittamaan lauluja albumia varten.


title: Ei (albumi)

text: Albumi debytoi Suomen virallisen listan ensimmäisellä sijalla, ja pysyi listalla yhteensä 56 viikkoa.


title: Ei (albumi)

text: Kappaleet on säveltänyt ja sanoittanut Maija Vilkkumaa sekä sovittanut Kokko, Kosonen, Pennanen, Pethman ja Vilkkumaa.


title: Herakleen pylväät

text: Herakleen pylväät on antiikin ajalta peräisin oleva nimitys nykyisen Gibraltarinsalmen molemmilla puolilla oleville korkeille kallioille, Gibraltarille ja Ceutalle.


title: Herakleen pylväät

text: Nimeä käytti muun muassa Platon puhuessaan, että tarumainen Atlantis sijaitsee Herakleen pylväiden toisella puolella. Tarun mukaan Atlas niminen titaani oli kapinointinsa takia tuomittu kannattelemaan taivaankantta. Hänet vapautti siitä tarusankari Herakles pystyttämällä salmeen pylväät, jotka erottivat maan ja taivaan toisistaan. Kreikkalaiset pitivät meressä horisontin takana olevia pylväitä läntisimpänä maanäärenä jonka jälkeen alkoi meri mitä kutsuttiin nimellä Atlantis.


title: Saarlooswolfhond

text: Saarlooswolfhond (myös saarloosinsusikoira) on suuri Alankomaissa kehitetty koirarotu, joka muistuttaa sutta sekä ulkonäöltään että käyttäytymiseltään. Se on kotimaansa ulkopuolella harvinainen.


title: Saarlooswolfhond

text: Saarlooswolfhond muistuttaa ulkonäöltään hieman sutta/saksanpaimenkoiraa. Koira on korkeuttaan pitempi, suuri ja hoikka mutta voimakasrakenteinen. Silmät ovat hiukan vinot ja väriltään mielellään keltaiset. Korvat ovat pystyt, hyvin liikkuvat ja kolmiomaiset, kärjistään pyöristyneet. Tuuhea häntä on hieman kaareutunut ja ulottuu koiraa kintereisiin. Koiran turkki on myös tuuhea ja muodostaa pään ympärille rodulle ominaisen kauluksen. Värejä ovat harmaan ja ruskean eri sävyt sekä vaaleat sävyt kermanvalkoisesta valkoiseen. Saarlooswolfhond liikkuu kevyesti ja voi väsymättä ravata hyvin pitkiä matkoja.


title: Saarlooswolfhond

text: Luonteeltaan saarlooswolfhond on itsenäinen, omapäinen ja vieraita kohtaan varautunut. Isännälleen se on uskollinen, vieraisiin suhtautuu epäluuloisesti. Tuntiessaan olevansa uhattuna koira pakenee herkästi. Sen laumavaisto on susimaisen voimakas, ja koira tarvitsee päättäväisen omistajan laumansa johtoon. Se ei myöskään viihdy yksikseen. Saarlooswolfhond tarvitsee luonnollisesti paljon tilaa ja liikuntaa. Koira on älykäs, mutta koulutuksen onnistuminen vaatii omistajalta lempeää ja kärsivällistä asennetta.


title: Saarlooswolfhond

text: Rodun isä oli hollantilainen Leendert Saarloos (1884–1969), joka halusi kehittää saksanpaimenkoiraa terveemmäksi ja käyttöominaisuuksiltaan paremmaksi lisäämällä siihen enemmän luonnollisia piirteitä. Hän risteytti 1920-luvun alussa saksanpaimenkoirauros Gerard van der Fransenumin naarassuden kanssa, ja takaisinristeyttämällä pennut hän sai kantayksilöiksi koiria, joissa oli neljäsosa suden perimää. Saarloos itse kutsui rotua "eurooppalaiseksi susikoiraksi", mutta kun Hollannin kennelliitto rekisteröi rodun vuonna 1975, se nimettiin kehittäjänsä mukaan saarlooswolfhondiksi. Leendert Saarloos ei kuitenkaan päässyt jalostustyössään haluamaansa tulokseen, sillä uusi rotu ei ollut toivotunlainen käyttökoira, vaikka saarlooswolfhondeja aluksi koulutettiin menestyksellisesti sokeiden opaskoiriksi ja pelastuskoiriksi. FCI hyväksyi rodun vuonna 1981.


title: Live +1

text: Live +1 on yhdysvaltalaisen hard rock-yhtye Frehley's Cometin live-EP vuodelta 1988. EP on nauhoitettu 4. syyskuuta 1987 Chicagon Argon Ballroom-klubilla, ja sen ovat tuottaneet Ace Frehley, Tod Howarth, John Reagan ja Scott Mabuchi.


title: Metrinen tensori

text: Metrinen tensori eli perustensori on avaruutta kuvaava symmetrinen tensori, joka kertoo kuinka etäisyydet kyseisessä avaruudessa tulee mitata. Se on siis avaruuden metriikan esitys. Jos avaruuden metrinen tensori tunnetaan, tunnetaan koko avaruuden geometria. Metrisellä tensorilla on aina kaksi indeksiä, mistä syystä se voidaan esittää matriisimuodossa.


title: Metrinen tensori

text: Mielivaltaisessa avaruudessa etäisyys kahden pisteen formula_1 ja formula_2 välillä saadaan käyränpituuden kaavasta


title: Metrinen tensori

text: missä on käytetty Einsteinin summaussääntöä. Käyränpituuden kaavassa esiintyvät kertoimet formula_4 ovat avaruuden metrisen tensorin komponentit. Metrinen tensori on "symmetrinen", eli


title: Metrinen tensori

text: Jos metriikka antaa mille tahansa kahdelle pisteelle aina etäisyyden, joka on positiivinen (tai nolla), metriikan sanotaan olevan positiividefiniitti ja tällöin puhutaan Riemannin metriikasta. Jos etäisyys voi olla myös negatiivinen, kyseessä on pseudo-Riemannin metriikka. Jälkimmäisiä tulee vastaan esimerkiksi suhteellisuusteoriassa (ajanluonteiset pinnat).


title: Metrinen tensori

text: Jos avaruuden koordinaatisto voidaan lausua karteesisten koordinaattien avulla, metrisen tensorin laskeminen on helppoa Jacobin matriisin avulla. Jos formula_6 on koordinaatistomuunnosta vastaava Jacobin matriisi ja formula_7 sen transpoosi, metrinen tensori


title: Metrinen tensori

text: Metrisen tensorin avulla mikä tahansa differentiaalinen etäisyys formula_9 voidaan Einsteinin summaussääntöä käyttäen kirjoittaa


title: Metrinen tensori

text: Erityisesti jos tensorin kaikki nollasta eroavat komponentit ovat diagonaalilla, tämä on sama kuin


title: Metrinen tensori

text: Tilanteessa, jossa formula_12 on euklidinen metriikka (ks. esimerkit alla) tämä vastaa täsmälleen Pythagoraan lausetta, kuten tietysti pitääkin.


title: Metrinen tensori

text: Kaksiulotteisessa napakoordinaatistossa


title: Metrinen tensori

text: Tätä vastaava Jacobin matriisi on


title: Metrinen tensori

text: joten napakoordinaatiston metriseksi tensoriksi saadaan


title: Metrinen tensori

text:
joka sievenee muotoon
Joskus tässä etumerkit valitaan toisin päin, eli aikakoordinaattia vastaava alkio formula_20 ja paikkakoordinaatit formula_21. Valinnalla ei periaatteessa ole merkitystä.Pallon pinta on yksinkertainen esimerkki kaarevasta avaruudesta.kuvaa avaruutta minkä tahansa formula_25-massaisen pallonmuotoisen kappaleen (vaikkapa tähden tai planeetan) ympärillä. Sen tunnetuin ominaisuus on mustan aukon mahdollisuus.


title: Serenadi neljälle Daltonille

text: Serenadi neljälle Daltonille on kymmenes Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Suomeksi se julkaistiin 1973 Juhani Härmän ja Timo Reenpään suomentamana.


title: Serenadi neljälle Daltonille

text: Vankila on täynnä ja Daltonit joudutaan siirtämään toiseen vankilaan lähelle Meksikon rajaa. Daltonit lukitaan panssaroituun vaunuun, ja pieni saattue lähtee viemään Daltoneita kohti Rio Grandea. Kun yö koittaa, saattue jää Rio Granden viereen nukkumaan. Joen toisella puolella meksikolainen rikollinen Emilio Espuelas joukkoineen havaitsee vankasti vartoidun vaunun. He luulevat että vaunussa on jotain hyvin arvokasta ja he ryöstävät vaunun ja vievät sen Meksikon puolelle. Lucky Luke saa tehtäväkseen toimittaa Daltonit takaisin Yhdysvaltain puolelle vankilaan, sillä Meksikon viranomaiset eivät suostu ottamaan Daltoneita taakakseen. Daltonit lyöttäytyvät Espuelasin joukkoihin ja alkavat ryöstellä kaupunkeja. Lopulta Lucky Luke saa rikkaan tilanomistaja Don Doroteon avulla Daltonit kiinni ja palauttaa heidät Yhdysvaltojen puolelle vankilaan.


title: Elohopeaa

text: Elohopeaa on Smakin toinen studioalbumi, joka julkaistiin 27. syyskuuta 2006.


title: Elohopeaa

text: Albumi nousi Suomen virallisen listan sijalle 9.+ Piiloraitana kesäkumi-biisi '06; Antaa palaa vaan.


title: Freddy Adu

text: Fredua Koranteng ”Freddy” Adu (s. 2. kesäkuuta 1989 Tema) on ghanalaissyntyinen yhdysvaltalainen jalkapalloilija. Pelipaikaltaan hän on hyökkääjä, mutta pystyy pelaamaan myös laitalinkkinä kummallakin laidalla ja hyökkäävänä keskikenttäpelaajana. Adu edusti kaudella 2015 Suomen pääsarjassa Veikkausliigassa pelaavaa Kuopion Palloseuraa.


title: Freddy Adu

text: Hyökkäävänä keskikenttämiehenä pelaava Adu lienee eniten julkisuutta saaneita ikäluokkansa jalkapalloilijoita maailmassa. Adu on kotoisin Ghanasta, josta muutti perheensä kanssa 1997 Yhdysvaltoihin.


title: Freddy Adu

text: Adusta tuli 14-vuotiaana yksi nuorimmista joukkuelajien ammattilaisurheilijoista Yhdysvaltain urheiluhistoriassa, kun hän teki sopimuksen Major League Soccerin D.C. Unitedin kanssa. Hän saavutti washingtonilaisseurassa MLS:n mestaruuden heti debyyttikaudellaan 2004. Hänet valittiin MLS:n tähdistöotteluun vuosina 2004 ja 2006. Joulukuussa 2006 Adu siirtyi toiseen MLS-seuraan Real Salt Lakeen.


title: Freddy Adu

text: Heinäkuussa 2007 Adun ilmoitettiin siirtyvän Eurooppaan, portugalilaiseen Benficaan 1,5 miljoonan euron siirtosummalla. Hän ei onnistunut vakiinnuttamaan paikkaansa Benfican avauksessa ja kesällä 2008 hän siirtyi kauden kattavalla lainasopimuksella Ranskan pääsarjassa pelaavaan AS Monacoon. Monacossa kaudella 2008–2009 Adun peliaika jäi myös vähäiseksi. Adu oli kauden aikana vain kerran avauskokoonpanossa Ranskan liigassa ja hän tuli vaihdosta kentälle kauden aikana yhdeksän kertaa. Peleissä hän ei tehnyt yhtään maalia. Monacossa vietetyn kauden jälkeen Adu lainattiin kaudeksi portugalilaiseen Belenensesiin. Valmentajan vaihduttua laina purettiin kesken kauden ja tammikuussa 2010 Adu siirtyi 18 kuukauden mittaisella lainasopimuksella kreikkalaiseen Aris Thessalonikiin. Helmikuussa 2011 Adu siirtyi Turkin toiseksi korkeimmalla sarjatasolla pelaavaan Çaykur Rizesporiin lainalle. Hän pelasi seurassa kahdeksan ottelua ja teki niissä kaksi maalia.


title: Freddy Adu

text: Elokuussa 2011 Adu palasi Yhdysvaltoihin Philadelphia Unionin joukkueeseen, jota valmensi hänelle jo D.C. Unitedin ajoilta tuttu Piotr Nowak. Adu ja Union purkivat sopimuksensa maaliskuussa 2013, minkä jälkeen hän siirtyi brasilialaiseen Bahiaan. Vuonna 2015 hän siirtyi Veikkausliiga-joukkueeseen KuPS. Adu ehti pelata seurassa viisi ottelua, kunnes loukkaantui. Loukkaantumisen jälkeen hän haki pelituntumaa jalkapallon Kolmosessa SC KuFu-98:n joukkueessa. Heinäkuussa KuPS ilmoitti, että Freddy Adu "siirtyy uusiin haasteisiin".


title: Freddy Adu

text: Adu sai Yhdysvaltain kansalaisuuden vuonna 2003. Samana vuonna hän edusti maata alle 17-vuotiaiden MM-kilpailuissa ja alle 20-vuotiaiden MM-kilpailuissa. Lisäksi Adu on pelannut vuoden 2005 alle 20-vuotiaiden MM-kisoissa Hollannissa ja vuoden 2007 alle 20-vuotiaiden MM-kisoissa Kanadassa.


title: Freddy Adu

text: A-maajoukkueuransa Adu avasi Yhdysvaltain maajoukkueen kaikkien aikojen nuorimpana 22. tammikuuta 2006, kun hän pääsi vaihdosta kentälle ystävyysottelussa Kanadaa vastaan. Adua ei kuitenkaan valittu Saksan MM-kilpailuihin 2006 matkanneeseen ryhmään. Sen jälkeen Adu on edustanut USA:n maajoukkuetta muutamia kertoja, muun muassa harjoitusottelussa Englantia vastaan. Adu valittiin Yhdysvaltain joukkueeseen kesäkuussa 2009 pelattuihin Maanosaliittojen cupiin, jossa Yhdysvaltain joukkue eteni aina loppuotteluun asti Brasiliaa vastaan. Semifinaalissa Yhdysvallat pudotti hallinneen Euroopan mestarin Espanjan pois loppuottelusta.


title: J. Karjalainen Electric Sauna (albumi)

text: J. Karjalainen Electric Sauna on J. Karjalaisen kokoonpanolla J. Karjalainen Electric Sauna levyttämä ja julkaisema studioalbumi. Se on Karjalaisen uran kahdestoista ja J. Karjalainen Electric Sauna -kokoonpanon ensimmäinen studioalbumi. "J. Karjalainen Electric Sauna" julkaistiin 1. huhtikuuta 1996 ja sen tuottivat J. Karjalainen, Mitja Tuurala ja Tommi Viksten. Albumi äänitettiin Finnvox -äänitysstudiolla Helsingin Pitäjänmäellä sekä Keltaisessa talossa Kosken asemalla ja miksattiin sekä masteroitiin Finnvoxissa.


title: J. Karjalainen Electric Sauna (albumi)

text: "J. Karjalainen Electric Sauna" on yksi Karjalaisen uran kaupallisesti menestyneimpiä albumeita. Sitä on myyty Suomessa yli 78 000 kappaletta, ja se on hänen uransa kolmanneksi myydyin albumi. Se ylitti sekä kulta- että platinalevyn myyntimäärän vuonna 1996. "J. Karjalainen Electric Sauna" nousi Suomen virallisella listalla ykköseksi viikolla 14/1996, ja se piti kärkisijaa hallussaan yhteensä yhdeksän viikon ajan. Albumi palkittiin Emma-gaalassa vuoden 1996 parhaana albumina. Lisäksi J. Karjalainen palkittiin vuoden miessolistina, kappale ”Missä se Väinö on?” vuoden biisinä ja Tommi Viksten vuoden tuottajana.


title: J. Karjalainen Electric Sauna (albumi)

text: Levy-yhtiö Poko Rekords julkaisi albumin vuonna 1996 CD-levynä ja C-kasettina. Warner Music Finland julkaisi albumin uudelleen CD-levynä vuonna 2013.


title: J. Karjalainen Electric Sauna (albumi)

text: Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna.


title: Fritz Wunderlich

text: Friedrich "Fritz" Karl Otto Wunderlich (26. syyskuuta 1930 – 17. syyskuuta 1966), oli saksalainen tenori.


title: Fritz Wunderlich

text: Wunderlich syntyi Kuselissa Rheinland-Pfalzissa musikaaliseen perheeseen. Hänen äitinsä oli viulisti, ja hänen isänsä, joka kuoli kun Wunderlich oli vasta viisivuotias, oli sellisti, kapellimestari ja kuoronjohtaja. Perhe eli taloudellisesti ahtaissa oloissa, ja kerrotaan että Wunderlich toimi leipurina ja aloitti laulunopinnot naapureiden ja ohikulkijoiden kannustamana, kun hänen luontainen musikaalisuutensa ja kaunis äänensä herättivät huomiota. Hän sai stipendin Freiburgin musiikkiakatemiaan, jossa hän opiskeli käyrätorvensoittoa ja laulamista. Lisäansioita hän ansaitsi tanssimuusikkona.


title: Fritz Wunderlich

text: Oopperalavalla Wunderlich esiintyi ensi kerran vuonna 1954 musiikkiakatemian esityksessä Mozartin Taikahuilun Taminon roolissa. Jo vuonna 1955 hän sai kiinnityksen Württembergin valtionoopperaan, jossa hän nousi nopeasti tähtikaartiin päästyään sairastuneen kollegan tilalle lavalle Taminon rooliin. Vuosina 1960–1963 Wunderlich kuului Baijerin valtionoopperan solistikaartiin. Vuodesta 1963 aina kuolemaansa asti Wunderlich oli Wienin valtionoopperan solisti. Vuodesta 1959 hän esiintyi myös säännöllisesti Salzburgin musiikkijuhlien solistina. Hänen uransa oli edelleen nousussa, kun hän kuoli tapaturmaisesti vuonna 1966 kaaduttuaan portaissa.


title: Fritz Wunderlich

text: Uransa alussa Wunderlich tunnettiin ennen kaikkea esimerkillisenä Mozart-tenorina. Hän kuitenkin laajensi aluettaan kattamaan koko lyyrisen tenorifakin alueen. Hänen loistelias, kristallinen äänensä ja taloudellinen, harkittu tulkintatyylinsä tekivät hänestä myös erinomaisen lied-laulajan varsinkin Schubertin ja Schumannin laulusarjojen tulkkina.


title: Fritz Wunderlich

text: Wunderlich äänitti elinaikanaan paljon materiaalia, jota on julkaistu lukuisina levyinä hänen kuolemansa jälkeen.


title: Saattue Uuteen Meksikoon

text: Saattue Uuteen Meksikoon on järjestyksessä 11. Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Se julkaistiin suomeksi vuonna 1973 Juhani Härmän ja Timo Reenpään suomentamana.


title: Saattue Uuteen Meksikoon

text: Lucky Luken tehtäväksi on annettu viedä Billy the Kid Teksasista Uuteen Meksikoon tuomioistuimen eteen tuomittavaksi siellä tehdyistä rikoksistaan. Ensimmäiseksi Billy the Kid ja Lucky Luke pysähtyvät Gun Gulchiin. Asukkaat pelkäävät Billyä, sillä hän teki myös siellä rikoksia. Viettäessään yötä Gun Gulchin vankilassa Billy tapaa pikkurikollisen nimeltä Bert Malloy. Billy huijaa omaavansa suuren aarteen, jotta Bert auttaisi Billyä pakenemaan Lucky Lukelta matkan aikana. Matkalla Bert koettaa useaan otteeseen auttaa Billyn pakoon, mutta yritykset epäonnistuvat kerta toisensa jälkeen. Lopulta Bert huijaa kokonaisen rikolliskoplan mukaan yritykseen. Huijaus epäonnistuu ja Lucky Luke ja Billy the Kid onnistuvat pakenemaan. Lopulta Lucky Luke ja Billy pääsevät Bronco Puebloon, jossa tuomioistuin on. Billy onnistuu pakenemaan, mutta lopulta Bert paljastaa Billyn vahingossa ja molemmat joutuvat tuomioistuimen eteen.


title: Michel Pavon

text: Michel Pavon (s. 7. marraskuuta 1968) on ranskalainen entinen jalkapalloilija ja valmentaja. Hän toimii FC Libournen päävalmentajana.


title: Michel Pavon

text: Pavon aloitti ammattilaisuransa Toulouse FC:n riveissä. Pavon pelasi Toulousessa vuodesta 1986 vuoteen 1994 esiintyen 197 ottelussa ja tehden niissä 29 maalia. Pavon pelasi myös Ranskan alle 21-vuotiaiden maajoukkueessa Toulousen edustusaikanaan.


title: Michel Pavon

text: 1994 Pavon siirtyi Montpellier’hen lisähaasteiden toivossa. Pavon pelasi Montpellier’ssa kaksi kautta jonka jälkeen siirtyi Girodins de Bordeaux'n riveihin. Pavon sopeutui nopeasti uuteen seuraansa ja nousi kapteeniksi. 1997 ja 1998 Pavon esiintyi liigacupin finaalissa ja 1999 Pavon oli mukana voittamassa Ranskan-mestaruutta. Pavon pelasi viimeisen otteluns Bordeaux'ssa elokuussa 2000, jonka jälkeen hän siirtyi Espanjan Segunda Divisióniin ja sevillalaisen Real Betisin riveihin kolmen vuoden sopimuksella. Paha loukkaantuminen päätti kuitenkin Pavonin pelaajauran vuonna 2001.Pavon palasi takaisin Bordeaux'hon lokakuussa 2003 ja hän korvasi päävalmentajana erotetun Élie Baupin. Kauden 2004–2005 aikana Pavon kärsi sydänvaivoista ja päätti jättää päätoimisen valmennuksen. Kesäkuussa 2005 Pavonin seuraajaksi nimettiin brasilialainen Ricardo. Pavon jatkoi kuitenkin uraansa Bordeaux'n organisaatiossa valmennuksen koordinointitehtävissä.


title: Michel Pavon

text: Kesällä 2010 Pavon palasi Bordeaux'n edustusjoukkueen valmennusryhmään Jean Tiganan apuvalmentajaksi. Hän erosi tehtävästään helmikuussa 2011 Bordeaux'n kehnon menestyksen vuoksi.


title: Michel Pavon

text: Kaudeksi 2013/14 Pavon palasi jälleen valmennustehtäviin amatööriseura ES Blanquefortin päävalmentajana. Kauden jälkeen hän siirtyi amatööriseura FC Libournen päävalmentajaksi.


title: Daltonin muori

text: Daltonin muori on järjestyksessä 12. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1971 Soile Kaukorannan ja Heikki Kaukorannan suomentamana.


title: Daltonin muori

text: Lucky Luke on saattanut kultakaivoksen palkkakuljetusta Cactus Junctioniin. Hän päättää asettua kaupunkiin muutamaksi päiväksi. Daltonin muori eli Daltonin veljesten äiti asuu pienessä mökillä kaupungin liepeillä. Hän lähettää pojillensa vankilaan kirjeen, ja he pakenevat vankilasta ja asettuvat asumaan muorin taloon. Samaan aikaan Lucky Luke on saanut vankilan johtajalta kirjeen, jossa häntä pyydetään ottamaan Daltonit kiinni. Muori piilottelee Daltoneita mökissään Lucky Luken vierailun ajan. Seuraavana päivänä Daltonit käyvät muorin kanssa ryöstämässä kauppoja Cactus Junctionissa. Kun Lucky Luke tällä kertaa käy Daltonin muorin mökillä, he ovat jo livistäneet. Hän löytää vain Rantanplanin, joka oli kiinnitettynä Joeen. Muori ja Daltonit muuttavat hylättyyn kaivokseen asumaan ja alkavat ryövätä lähikaupunkeja. Heitä ei saada kiinni, kunnes Lucky Luke keksii ovelan juonen ja nappaa Daltonit kiinni.


title: Perhospuutarha

text: Perhospuutarha on perhosia houkutteleva puutarha-alue, jonne perhoset poikkeavat ruokailemaan. Perhoset voivat olla peräisin laajalta alueelta.


title: Perhospuutarha

text: Monet perhoslajit ovat vähentyneet perinnemaisemien harvinaistuessa, koska yleensä juuri ketojen ja niittyjen kukkaset houkuttelevat perhosia. Perhospuutarhoilla voidaan auttaa uhanalaisten perhoslajien säilymistä. Samoin jos sinne valitaan lähiseudun luonnonkasveja ja erityisesti harvinaistuneita lajeja, niin puutarha auttaa myös niiden säilymistä.


title: Perhospuutarha

text: Perhosten ruokavalion tärkeä osa on kukkien mesi. Perhospuutarhaa suunniteltaessa sinne kannattaa valita eri aikaan kukkivia mesikasveja, niin perhosiakin riittää paikalle pidemmän ajan. Kukkivia kasveja tulisi olla kaikkina aikoina kasvukaudesta. Erityisesti keväällä ja syksyllä, kun kukkivia luonnokasveja on vähän, puutarha tarjoaa perhosille ruokaa. Tosin kukinnan pääpainon pitäisi olla keskikesällä ja alkusyksyllä, jolloin perhosia on eniten. Yöllä ja päivällä liikkuville perhosille tulisi myös olla omat vaihtoehtonsa. Esimerkiksi näsiä, olkikukka, siankärsämö ja alppiasteri houkuttelevat perhosia. Huonosti niitä houkuttelevat taas esimerkiksi kielo ja varjoisassa kasvavat alppiruusut. Samoja kukkia kannattaa istuttaa samaan kohtaan suurempi ryhmä, että perhoset havaitsevat ne paremmin.


title: Perhospuutarha

text: Koska useimmat perhoslajit tarvitsevat aurinkoa, on puutarhalle järkevintä valita aurinkoinen paikka. Sen olisi myös hyvä olla mahdollisimman suojassa tuulelta. Sopivat olosuhteet saadaan suojaavien rakenteiden sijoittelulla: pohjoispuolella olisi hyvä olla esimerkiksi tuulensuojaistutuksia, kun taas etelä- ja länsipuolilla ei saisi olla mitään varjostavaa.


title: Henri Sanson

text: Henri Sanson (1767–1840) oli Ranskan virallinen pyöveli, joka mestasi useita Ranskan suuren vallankumouksen merkkihenkilöitä. Hänen mestaamiinsa henkilöihin kuuluvat muun muassa Charlotte Corday, kuningatar Marie Antoinette, Jaques-René Hebért, Georges Danton ja itse Robespierre. Henrin isä Charles-Henri Sanson oli ensimmäinen giljotiinin käyttäjäksi valtuutettu pyöveli. Charles-Henri mestasi kuningas Ludvig XVI:n poikansa ja kahden veljensä toimiessa pyövelinrenkeinä.


title: Henri Sanson

text: Kaikki neljä Sansonia olivat paikalla Salpêtrièren mielisairaalan pihalla, kun giljotiinia kokeiltiin ensi kerran 20. maaliskuuta 1793. Giljotiinin tehokkuus oli uutta pyöveleille, ja laite otettiin pian käyttöön. Noin kuukautta myöhemmin maantierosvo Nicolas Jacques Pelletier mestattiin ensimmäisenä henkilönä giljotiinilla. Henri Sansonin poika Henri-Clement jatkoi isiensä ammatissa. Hän aloitti isänsä renkinä ja oppipoikana jo varsin nuorena ja oli mukana mestaamassa muun muassa Robespierreä.


title: Henri Sanson

text: Henri-Clement Sanson oli tämän kuuluisan pyövelisuvun viimeinen jäsen. Koska pyövelien oli käytännössä mahdotonta päästä naimisiin muiden kuin saman ammatin harjoittajien tyttärien kanssa, eikä yhtään sellaista enää löytynyt, hän kuoli naimattomana ja lapsettomana.


title: Henri Sanson

text: Tämän jälkeen viralliseksi pyöveliksi valitun henkilön todellinen henkilöllisyys pidettiin salassa teloituskäytännön loppuun asti; viran haltijasta käytettiin nimikettä ""Monsieur de Paris"" (suom. Pariisin herra), jonka suojassa pyöveli vältti julkisuuden loppuun asti. Myös elokuvista ja kirjallisuudesta tunnettu punainen pyövelin huppukaapu poistettiin käytöstä ja virallinen teloittaja käytti tavallista tummaa pukua ja knallia työasunaan. Viimeinen pyöveli oli Marcel Chevalier, joka siviiliammatiltaan oli kirjanpainaja.


title: Daltonien pako

text: Daltonien pako on 13. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1974 Juhani Härmän ja Timo Reenpään suomentamana.


title: Daltonien pako

text: Lucky Luke on läpikulkumatkalla Whatta Gulchin läpi, ja Daltonit ovat lähistöllä vankilassa. Uutisen kuuleminen saa Joe Daltonin raivon valtaan, sillä hän vihaa Lucky Lukea ja on aina halunnut ampua hänet eikä näin hyvää tilaisuutta halua menettää. Niinpä yön tullen Daltonit pakenevat vankilasta. Kun Daltonit tietävät, että heitä ajetaan takaa, he lähtevät nopeasti karkuun. Vain vähän ajan kuluttua he ovat kylväneet pakokauhua ympäri länttä, ja Daltonit ovat lavastaneet Lucky Luken lännen "pahimmaksi" roistoksi, mikä aiheuttaa Lukelle vielä enemmän harmia. Lopulta Daltonit ottavat Lucky Luken vangiksi mutta eivät tapa häntä vaan pistävät hänet siistimään piilomajaansa ja tekemään ruokaa. Lopulta kun Joe on aikeissa ampua Lucky Luken, Luke osoittautuu kuitenkin nopeammaksi ampujaksi ja näin hän saa vangittua Daltonit ja toimitettua heidät vankilaan.


title: Kladrubynhevonen

text: Kladrubynhevonen () on yksi maailman vanhimmista ihmisen tietoisesta jalostustoiminnasta syntyneistä hevosroduista. Se tunnettiin aiemmin nimellä "Equus bohemicus".


title: Kladrubynhevonen

text: Kladrubynhevonen on korkeudeltaan noin 175–180 senttimetriä, rinnanympärys on noin 250 senttiä, etujalan ympärys noin 22–23 senttiä ja paino usein yli 700 kiloa. Jalostuksessa on kiinnitetty erityistä huomiota hyvään luonteeseen.


title: Kladrubynhevonen

text: Tyypiltään kladrubynhevonen on majesteetillinen ja suuri lämminverinen espanjalaistyyppinen hevonen, jolla on kyömy pään profiili, joutsenmainen kaula ja korkea askel. Nykyisin sitä on kahta tyyppiä – musta, jota kasvatetaan Slatiňanyssa etelään Pardubicesta, ja valkoinen, jota kasvatetaan pääsiittolassa Kladruby nad Labemissa, Labejoen rannalla Pardubicen ja Prahan välillä.


title: Kladrubynhevonen

text: 24. huhtikuuta 1579 keisari Rudolf II antoi Prahan linnassa käskyn perustaa hovisiittola Kladruby nad Labemin kylään, Pardubicen lääniin. Perustusasiakirja on nykyään nähtävänä Slatiňanyn hevosmuseossa. Esimerkiksi Lipican siittola perustettiin vuotta myöhemmin, ja sen tarkoitus oli tuottaa ratsuhevosia pääasiassa keisarillisiin seremonioihin ja ratsuväelle.


title: Kladrubynhevonen

text: Kladrubyssa tuotettiin keisarin hoviin soveltuvia erivärisiä raskaita vaunuhevosia, joita ajettiin yleensä neli- tai kuusivaljakkoina. Alun perin valkoiset kladrubynhevoset oli tarkoitettu maallisiin seremonioihin ja mustat kirkollisiin. Ensimmäisen maailmansodan loppuun asti keisarillisten seremonioiden etiketti vaati 18 mustan ja 18 valkoisen oriin käyttöä. Kladrubyn hevoset toimitettiin tehtäviinsä ensin Rudolf II:n aikana Prahaan, mutta myöhemmin Itävalta-Unkarin pääkaupunkiin Wieniin.


title: Kladrubynhevonen

text: Kladrubynhevosen jalostukseen käytettiin ensin puhdasverisiä espanjalaisia ja italialais-espanjalaisia hevosia. Näiden lisäksi käytettiin kylmäverisiä böömiläishevosiä sekä hevosia Napolista, Irlannista, Tanskasta, Holsteinista ja Oldenburgista. Kaikissa kladrubynhevosissa on myös andalusianhevosta.


title: Kladrubynhevonen

text: Kladrubyläiskanta on voimakkaasti sisäsiittoinen, mikä tekee siitä jalostuksellisesti haastavan. Se luetaan uhanalaisten rotujen joukkoon. 1930-luvulla rodun musta kanta hävitettiin suurimman osan hevosista joutuessa teurastettaviksi, mutta jäljelle jääneistä harvoista tammoista rodun musta tyyppi saatiin elvytettyä Slatiňanyssa 1970-lukuun mennessä.


title: Kladrubynhevonen

text: Nykyisen valkoisen kladrubylaiskannan isänä pidetään ori Generalea (s. 1787) ja sen poika Generalissimus (s. 1797) on toisen linjan kantaori. Emälinjoja kimokannalla on neljä. Mustien kladrubylaisten isälinjoista on jäljellä vain Sacramoson (s. 1799) linja, emälinjoja sen sijaan löytyy 13. Starokladrubyläisoriit Maestoso (s. 1773) ja Favory (s. 1779) olivat kantaisiä tunnetuille lipizzalaisorilinjoille. 1900-luvun puolella kladrubynhevosen jalostukseen käytettiin myös muiden muassa arabialais-, orlov- ja lusitanorotuisia oriita.


title: Kladrubynhevonen

text: Nykyään kladrubynhevosia käytetään sekä ratsuina että valjakkoajoon. Rauhallinen ja suurikokoinen kladrubylainen on myös suosittu poliisihevonen. Hevoset ovat esiintyneet usein valjakkoajon maailmanmestaruuskilpailuissa erityisesti nelivaljakkoina. Vuonna 1994 ensimmäiset starokladrubyläiset kantakirjaoriit vietiin Espanjaan, ja samana vuonna kuusivaljakollinen oriita myytiin Tanskan hoville. Myös Ruotsissa sekä ratsupoliisi että kuninkaallinen ratsuvartio on ostanut hevosia Kladrubyn siittolasta.


title: Kladrubynhevonen

text: Nelivuotiaina kladrubynhevoset aloittavat kymmenkuukautisen koulutuksen, joka päättyy suorituskyvyn kokeeseen.


title: Jacobin matriisi

text: Jacobin matriisi on matriisi, joka kuvaa muunnoksen kahden avaruuden välillä. Se on nimetty saksalaisen matemaatikon Carl Gustav Jacobin mukaan.


title: Jacobin matriisi

text: Koordinaatistomuunnoksen lisäksi Jacobin matriisin merkitys tulee siitä, että se kuvaa annetun funktion parasta lineaarista approksimaatiota annetussa pisteessä, mistä syystä se esiintyy monissa numeerisen matematiikan sovelluksissa. Jacobin matriisilla on myös suuri merkitys dynaamisten systeemien tutkimuksessa, sillä sen avulla voidaan tutkia systeemin dynamiikkaa attraktorin läheisyydessä.


title: Jacobin matriisi

text: Muunnoksen "F" : R → R eli kuvauksen formula_1-ulotteisesta avaruudesta, jonka koordinaatit ovat formula_2 formula_3-ulotteiseen avaruuteen, jonka koordinaatit ovat formula_4 kuvaa Jacobin matriisi


title: Jacobin matriisi

text: Huomattakoon erityisesti, ettei Jacobin matriisin tarvitse olla neliömatriisi. Jacobin matriisi merkitään usein kompaktimpaan muotoon


title: Jacobin matriisi

text: Jacobin matriisin determinanttia kutsutaan Jacobin (funktionaali)determinantiksi. Niissä pisteissä, joissa muunnoksen "F" determinantti eroaa nollasta, kuvaus on kääntyvä eli käänteiskuvaus "F" : R → R on olemassa. Dynamiikkaa tutkittaessa on yleensä kiinnostavaa tietää, eroaako Jacobin determinantti ykkösestä, sillä se kertoo, säilyttääkö systeemi faasiavaruuden tilavuuden.


title: Jacobin matriisi

text: Karteesisen koordinaatiston ja napakoordinaatiston välillä on yhteys


title: Jacobin matriisi

text: Jacobin matriisin laskemiseksi on laskettava vastaavat osittaisderivaatat


title: Jacobin matriisi

text: Näin siis muunnoksen napakoordinaatistosta karteesiseen koordinaatistoon kuvaa matriisi, jossa osittaisderivaatat muuttujan r suhteen on sijoitettu ensimmäiseen sarakkeeseen ja osittaisderivaatat muuttujan theta suhteen on sijoitettu toiseen sarakkeeseen


title: Jacobin matriisi

text: Kenties tärkein ominaisuus Jacobin matriisilla liittyy Jacobin determinantin laskemiseen, mikä puolestaan liittyy integraalien muuttujien vaihtoon. Nimittäin jos "F" : R → R on jatkuvasti derivoituva ja injektiivinen jossain avoimessa joukossa formula_14, joka on R osajoukko ja lisäksi kaikkialla täällä joukossa funktion F Jacobin matriisi on kääntyvä, niin jos "g" : R → R on jatkuva joukossa formula_14, niin


title: Jacobin matriisi

text: Tässä funktio J on funktion F Jacobin matriisi pisteessä x. Sen determinanttia kutsutaan myös Jacobin determinantiksi.


title: Jacobin matriisi

text: Yllä esitetyssä esimerkissä on oikeastaan laskettu Jacobin matriisi muuttujanvaihdolle, joka muuttaa polaarikoordinaatit karteesisiksi. Tälle oikeastaan pätee tämä lause, mikä helpottaa useiden kaksiulotteisten integraalien laskemista.


title: Nutria

text: Nutria eli rämemajava ("Myocastor coypus") on jyrsijöihin kuuluva noin 45–60 cm:n pituinen (hännän pituus on 25–42 cm) nisäkäslaji, jonka alkuperäinen esiintymisalue on Etelä-Amerikassa, mutta se on levinnyt vieraslajina Pohjois-Amerikkaan, Eurooppaan, Itä-Afrikkaan ja Pohjois-Aasiaan. Uusilla elinalueillaan rämemajavista on paikoitellen ollut paljon haittaa alkuperäiselle luonnolle, ja lajia pidetään siksi yhtenä sadasta haitallisimmasta vieraslajista. Nutriaa pidetään tarha- ja lemmikkieläimenä Suomessakin.


title: Nutria

text: Nutria elää soiden, järvien ja jokien rannoilla, on taitava uimari ja sukeltaja ja näyttää rottamaista häntää lukuun ottamatta majavalta. Sen takajaloissa on räpylät ja turkki on tuuhea.


title: Nutria

text: Nutria syö vesikasveja ja mahdollisesti nilviäisiä. Se kaivaa käytäviä jokipenkkoihin, raivaa selviä polkuja ja on paikoin varsin haitallinen viljelyksille. Turkistarhoilta karanneet nutriat ovat vallanneet uusia alueita kaikkialla maailmassa ja niitä pidetään paikoin tuhoeläiminä. Suomen oloissa nutria ei menesty luonnossa.


title: Nutria

text: Nutria synnyttää vuodessa 2–3 poikuetta, joissa kussakin voi olla jopa kymmenen poikasta. Kantoaika on 132 vuorokautta. Nutrian poikaset ovat uintitaitoisia jo muutamia tunteja syntymän jälkeen.


title: Lauluja rakastamisen vaikeudesta (Badding)

text: Lauluja rakastamisen vaikeudesta (AMT 2502) on Rauli Somerjoen kokoelma-albumi vuodelta 1988. Rauli Somerjoella on LP-vinyylin lisäksi "Lauluja rakastamisen vaikeudesta"-niminen CD-albumi (Megamanian sekä AMT:n julkaisemana), jossa on eri kappalelistaus. Kansi: Jussi Aho. Valokuva: Risto Vuorimies.


text:
A-puoli
B-puoli


title: Direktflyg

text: Direktflyg (Svenska Direktflyg AB) on ruotsalainen vuonna 2000 perustettu alueellinen lentoyhtiö.Heinäkuussa 2015:


title: Direktflyg

text: Direktflygin laivasto heinäkuussa 2015:


title: Raitalehvähevonen

text: Raitalehvähevonen, aikaisemmilta nimiltään merilohikäärme ja levämerihevonen ("Phycodurus eques") on meressä elävä merihevosille sukua oleva kala. Se on "Phycodurus"-suvun ainoa laji.


title: Raitalehvähevonen

text: Raitalehvähevonen on saanut nimensä vartaloaan peittävistä lehvämäisistä ulokkeista. Ne eivät ole liikuntaelimiä vaan ainoastaan naamioitumiskeino. Raitalehvähevonen liikkuu läpinäkyvien eviensä avulla, ja näyttää meressä ajelehtivalta merilevätukolta. Kala voi kasvaa noin 35 sentin pituiseksi.


title: Raitalehvähevonen

text: Raitalehvähevonen syö planktonia, levää ja muuta vedessä ajelehtivaa ravintoa.


title: Raitalehvähevonen

text: Raitalehvähevonen elää Australian etelä- ja länsiosien lähivesissä ja pysyttelee matalissa, lämpimissä vesissä. Raitalehvähevosta tavataan usein Laminariales-lahkon ruskolevien ympäröimillä kivillä noin 3–50 metrin syvyydessä.


title: Raitalehvähevonen

text: Naaras tuottaa 100–250 mätimunaa. Koiras kantaa munia pyrstönsä alapinnalla noin yhdeksän viikkoa, kunnes ne ovat valmiita kuoriutumaan. Kuoriutuminen kestää 24–48 tuntia, jonka aikana koiras auttaa poikasia kuoriutumaan heiluttamalla pyrstöään.


title: Raitalehvähevonen

text: Raitalehvähevosen kanta on heikentynyt merien saastumisen ja liian kalastuksen takia.


title: Hutiat

text: Hutiat ("Capromyidae") ovat 20–60 cm:n pituisia marsumaisia jyrsijöitä, joita elää ainoastaan Karibian saarilla. Hutioilla on tanakka ruumiinrakenne, suuri pää ja lyhyet jalat. Monissa suhteissa, kuten paksun karvapeitteensä rakenteen johdosta, ne muistuttavat rämemajavaa eli nutriaa. Suurimmat hutialajit voivat painaa 7 kg.


title: Hutiat

text: Useimmat hutiat syövät hedelmiä ja lehtiä, toiset lajit voivat joskus myös napata pienen selkärangattoman tai matelijan. Osa lajeista elää maassa, osa on hyviä kiipeilijöitä, jotka etsivät ravintoa myös puista. Hutiat ovat päiväaktiivisia. Ne eivät kaivaudu maahan, vaan käyttävät suoja- ja pesäpaikkoinaan puun- tai kallionkoloja.


title: Hutiat

text: Hutioita on tunnistettu noin 20 lajia, joista kuitenkin sukupuuttoon kuolleita tiedetään tai epäillään olevan noin puolet. Monille lajeille kohtalokkaita ovat olleet ihmisen Karibian saaristoon tuomat vieraslajit, kuten koirat ja mangustit. Kuubassa hutioita on metsästetty lihan vuoksi. Runsaimpia lajeja pidetään jopa maanviljelystuholaisina, toiset taas ovat uhanalaisia.


title: Hutiat

text: Hutioiden neljästä alaheimosta vain kaksi on hengissä.


title: Retu

text: Retu on suomalainen miehen etunimi. Nimipäiväkalenterissa ei nimeä ole. Nimenä Retu on harvinainen, vain 41 suomalaista on saanut tämän nimen, heistä oli puolet 1980-ja 1990-luvuilla.


title: Brörup-interstadiaali

text: Brörup-interstadiaali eli "MIS 5c" 106 000 - 100000/93000 vuotta sitten oli lämmin vaihe viime jääkauden alkuvaiheessa, Herning-jäätiköitymisen jälkeen. Tundran raja kulki Etelä-Lapissa ja Keski-Ruotsissa, ja koivumetsien eteläraja Pohjois-Pohjanmaalla ja Etelä-Lapissa. Etelä- ja Keski-Suomessa kasvoi havumetsää, mm mäntyjä. Pohjois-Saksan heinäkuun keskilämpötila oli +15 C, ja Etelä-Suomen yli +10 C.


title: Brörup-interstadiaali

text: Kaudesta käytetään myös nimityksiä happi-isotooppivaihe 5c, Peräpohjolan ja Fanan interstadiaali.Ollaan sitä mieltä, että tällä kaudella Skandien jäätikkö suli lähes kokonaan tai kutistui huomattavasti. Luultavasti oli vain muutamia pienehköjä jäätiköitä Kölivuoristossa. Itse Brörupissa kuusi ja mänty yleistyivät kauden keskivaiheille mennessä huomattavasti. Kauden alussa koettiin "Rhamnus"-huippu.


title: Brörup-interstadiaali

text:
Erään arvion mukaan jäätikkö ulottui läntisimpään Ruotsiin ja Norjan tuntureille alueilla, joiden korkeus oli noin 1000 m.
Erään arvion mukaan Kölivuoriston jäätikkö oli hajonnut kolmeen osaan, joista pohjoisin ulottui Trondheimin ja Mo i Ranan välimaastosta hieman Tromssan pohjoispuolelle. Maailmassa merenpinta oli noin 20 m alempana kuin nyt Brörup- ja Odderade-vaiheiden aikana.


title: Brörup-interstadiaali

text: Jää ulottui ehkä Osloon asti tai melko lähelle sitä. Jää oli vetäytynyt Herning-stadiaalista noin 200 km. Jäätä saattoi olla Suomen käsivarren Lapissa. Novaja Zemlja ja Sevarnaja Zemlja olivat saman jääkuvun alla, ja Huippuvuorten ja Frans Joosefin maan yllä oli suuret erilliset jäätiköt. Lämpimimmillään Brörup-kauden vuoden keskilämpötila oli 3-4 °C nykyistä alempi. Alankomaissa oli heinäkuun keskilämpötila 16 astetta, tammikuun keskilämpötila -9 astetta, ja siellä kasvoi metsää. Pohjois-Saksassa kulki tuolloin mäntymetsän ja leveälehtisten puiden raja. Siellä kasvoi koivua, mäntyä, kuusta ja lehtikuusta. Brörupia edeltänyt Amersfoort oli Alankomaissa heinäkuun keskilämpötilaltaan noin 15 C.


title: Brörup-interstadiaali

text: Alussa Pohjanmaalla kasvoi avoimia koivumetsiä, seassa katajaa, ja suuri osa kasvillisuudesta oli saroja ("Cyperaceae"), heiniä ("Poaceae") ja ruohoja. Lopulta mänty levisi Pohjanmaalle muutamaksi tuhanneksi vuodeksi, vaikka oli yhä nykyistä kylmempää. Mänty ja koivu olivat pääasialliset puut, kuusi ja leppä harvinaisia, ja nämä kasvoivat pääosin Pohjanmaan itäpuolella.


title: Skyways

text: Skyways (aikaisemmin Skyways Express) oli ruotsalaisen Avia Express -lentoyhtiön markkinointinimi. Yhtiö joutui konkurssiin 22. toukokuuta 2012. Yhtiö lensi Ruotsin sisäisiä sekä Ruotsin ja Norjan välisiä lentoja. Lisäksi yhtiöllä oli reittikohteina Kööpenhamina, Riika, Vilna, Berliini ja Geneve. Vuonna 2008 yhtiö lensi myös jonkin aikaa Helsingin ja Sundsvallin välistä reittiä.


title: Skyways

text: Yhtiöllä oli aikaisemmin yksityinen pääomistaja ja SAS 25 %:n vähemmistöosakkaana. Joulukuussa 2010 yhtiö ilmoitti, että sen uudeksi omistajaksi on tullut Manswell Enterprises -niminen yhtiö. Kysymyksessä on ukrainalaisen oligarkin Ihor Kolomoyskyin määräysvallassa oleva yhtiö, joka on rekisteröity Kyprokselle.


title: Skyways

text: Yhtiön laivasto käsittää 10 Fokker 50 -konetta.


title: Skyways

text: Skywaysin lentoja operoivat vuonna 2011 Avia Expressin lisäksi tanskalainen DAT Danish Air Transport ja ukrainalainen Dniproavia.


title: Ellen Elzerman

text: Ellen Louise Elzerman (s. 22. tammikuuta 1971 Bussum, Pohjois-Hollanti), on entinen alankomaalainen selkäuimari, joka osallistui Kesäolympialaisiin 1992, jossa hän osallistui 100 (aika 1.03,93) ja 200 metrin (2.17,34) selkäuinteihin, joissa hän karsiutui alkuerissä, sekä 4 x 100 metrin sekauintiviestiin (joukkueella Elzerman, Kira Bulten, Inge de Bruijn, ja Marianne Muis, 8. sija, aika 4.10,87).


title: Ellen Elzerman

text: Vuonna 1991 Elzerman osallistui pitkän radan EM-Kilpailuihin, joissa hän voitti kaksi pronssia 4x200 metrin vapaauintiviestissä (joukkueella Elzerman, Baukje Wiersma, Diana van der Plaats, Karin Brienesse, aika 8.13,97) ja 4x100 metrin sekauintiviestissä (joukkueella Elzerman, Bulten, Inge de Bruijn, Brienesse, aika 4.14,03). Lisäksi Elzerman oli 100 metrin selkäuinnissa seitsemäs ajalla 1.03,34.


title: Odderade-interstadiaali

text:
Odderade-interstadiaali 85 000–75 000 vuotta sitten oli viime jääkaudella ollut lämmin vaihe. Jää oli vetäytynyt muutamaksi jäätiköksi Norjan tuntureille. Jotunheimin jäätikkö oli suhteellisen iso.
Tundran eteläraja kulki eteläisestä Keski-Ruotsista pohjoiseen Keski-Suomeen. Norjassa ei ollut metsiä missään. Etelä-Suomessa, Etelä-Ruotsissa, Tanskassa ja Baltian maissa kasvoi koivumetsiä. Havumetsän raja kulki aivan pohjoisimmassa Saksassa ja Puolassa Etelä-Liettuan läpi..


title: Odderade-interstadiaali

text: Kausi on sma kuin happi-isotooppivaihe MIS/OIS 5a. Odderade lienee sama kuin Tärendon interstadiaali I tai II ja Maaselän interstadiaali. Alankomaissa heinäkuun keskilämpö nousi enimmillään miltei 15 asteeseen ja siellä kasvoi metsää. Pohjois-Saksassa kasvoi koivua, mäntyä, kuusta ja lehtikuusta. Luultavasti Pohjanmaalla kasvoi subarktista koivua, varpuja ja pajuja sekä koko Suomessa mm. pensastundraa, mikäli hatarat arviot Suomen kerrostumien syntyajoista pitävät paikkansa. Etelä-Suomessa saattoi kasvaa mäntymetsää. Jääkauden lämpimien välivaiheiden aikana idässä oli lämmintä, lännessä kylmää. Idässä kasvoi koivua, mäntyä ja leppää, ehkä myös kuusta ja lehtikuusta.


title: Odderade-interstadiaali

text: Alankomaissa heinäkuun keskilämpö oli 15 astetta, samoin Pohjois-Saksassa.


title: Ladakh

text: Ladakh (, [], , [], , ’korkeiden solien maa’) on alue Intian pohjoisosassa Jammun ja Kashmirin osavaltiossa. Ladakh rajoittuu pohjoisessa Karakorumin vuoristoon ja etelässä Himalajaan. Se on yksi Intian harvimmin asutuista alueista. Historiallisesti Ladakhiin ovat kuuluneet Baltistanin laaksot, Induksen laakso, Zanskarin alue, Lahaul ja Spiti etelässä, Ngari (Länsi-Tiibet) idässä sekä Nubran laaksot pohjoisessa Khardung la -solan toisella puolella Ladakhvuorilla. Nykyään Ladakh rajoittuu idässä Tiibetiin, etelässä Lahauliin ja Spitiin, lännessä Kashmirin, Jammuun ja Gilgitin alueisiin ja pohjoisessa Keski-Aasiaan.


title: Ladakh

text: Ladakh on tunnettu vuoristoluontonsa kauneudesta ja buddhalaisesta kulttuuristaan. Sitä kutsutaan joskus "pieneksi Tiibetiksi", koska tiibetiläinen kulttuuri on voimakkaasti vaikuttanut Ladakhiin. Menneisyydessä Ladakh oli merkittävä alue strategisen sijaintinsa vuoksi kauppareittien risteyspaikkana, mutta Kiinan suljettua Tiibetin ja Keski-Aasian rajansa vuonna 1960 kansainvälinen kauppa alueella on hiipunut. Vuodesta 1974 Intian hallitus on tukenut Ladakhiin suuntautuvaa turismia.


title: Ladakh

text: Ladakhin suurin kaupunki on Leh. Alueen asukkaiden enemmistö on tiibetinbuddhalaisia, ja suurin osa lopuista šiiamuslimeja. Ladakhilaiset ovat viime aikoina toivoneet alueestaan erillistä liittovaltion aluetta, koska se eroaa uskonnoltaan ja kulttuuriltaan muslimienemmistöisestä Kashmirista.


title: Ladakh

text: Kivikaiverruksia on löydetty useista Ladakhin osista, mikä osoittaa alueella olleen asutusta neoliittiselta kaudelta saakka. Ladakhin aikaisimmat asukkaat olivat sekoitus indoarjalaisia moneja ja dardeja, jotka mainitaan Herodotoksen, Nearkhoksen, Megastheneen, Pliniuksen ja Ptolemaioksen teoksissa sekä "Puranoiden" maantieteellisissä luetteloissa. Ensimmäisen vuosisadan aikaan Ladakh kuului Kušana-valtakuntaan. Buddhalaisuus tuli läntiseen Ladakhiin toisella vuosisadalla Kashmirin kautta, kun suurin osa itäisestä Ladakhista ja Länsi-Tiibet harjoittivat bön-uskontoa. 600-luvun buddhalainen matkailija Xuán Zàng myös kuvailee alueen uskontoa kertomuksissaan.


title: Ladakh

text: 700-luvulla Ladakh joutui idästä laajenevan Tiibetin ja Keski-Aasiasta solien kautta kulkeutuvien kiinalaisten vaikutteiden väliin, ja oli vuoroin Tiibetin, vuoroin Kiinan vasallina. Vuonna 842 Nyima-Gon, tiibetiläinen kuninkaallinen, otti Ladakhin hallintaansa sen jälkeen kun Tiibetin valtakunta oli hajonnut, ja perusti erillisen Ladakhin dynastian. Tällä kaudella Ladakh tiibetiläistyi, ja sen väestö muuttui pääosin tiibetiläiseksi. Dynastia johti "buddhalaisuuden toista leviämistä", tuoden uskonnollisia ideoita Luoteis-Intiasta, erityisesti Kashmirista.


title: Ladakh

text:
Islamilaisen vallan myötä Intian niemimaalla 1200-luvulla Ladakh päätti tukeutua uskonnollisissa kysymyksissä Tiibetiin. Lähes kahden vuosisadan ajan, noin vuoteen 1600 saakka, viereiset muslimivaltiot kohdistivat Ladakhiin ryöstöretkiä ja hyökkäyksiä, mikä johti Ladakhin heikkenemiseen ja hajautumiseen sekä ladakhilaisten osittaiseen kääntymiseen islamiin.
Kuningas Bhagan yhdisti Ladakhin ja vahvisti sitä, perustaen Namgyal-dynastian, joka on säilynyt nykyaikaan saakka. Namgyalit karkottivat suurimman osan keskiaasialaisista hyökkääjistä, ja kuningaskunta ulottui väliaikaisesti jopa Nepaliin saakka, ennen keskitettyjä yrityksiä käännyttää alue islamiin ja tuhota buddhalaista esineistöä. 1600-luvun alussa tuhoutuneita esineitä ja gompia yritettiin restauroida, ja kuningaskunta laajentui Zanskariin ja Spitiin. Suurmogulien valtakunta, joka oli vallannut jo Kashmirin ja Baltistanin, kuitenkin voitti Ladakhin, joka onnistui silti säilyttämään itsenäisyytensä.


title: Ladakh

text: 1600-luvun lopulla Ladakh asettui Bhutanin puolelle sen ja Tiibetin välisessä konfliktissa, minkä vuoksi Tiibet hyökkäsi Ladakhiin. Kashmir auttoi Ladakhia valtansa palauttamisessa sillä ehdolla, että Lehiin rakennettaisiin moskeija ja että Ladakhin kuningas kääntyisi islamiin. Temisgamin sopimus vuonna 1684 lopetti kiistan Tiibetin ja Ladakhin välillä, mutta jälkimmäisen itsenäisyyttä rajoitettiin huomattavasti. Vuonna 1834 dograt valloittivat Ladakhin Zorawar Singhin, Ranjit Singhin kenraalin komennuksessa. Ladakhilaisten kapina vuonna 1842 murskattiin, ja Ladakh liitettiin Jammun ja Kashmirin dogra-valtioon. Namgyal-suvulle annettiin Stokin "jagir"-alue, jonka se on pitänyt nimellisesti hallussaan tähän päivään saakka. 1850-luvulta lähtien eurooppalaisten vaikutus Ladakhissa lisääntyi – geologit, urheilijat ja matkailijat alkoivat tutkia Ladakhia. Vuonna 1885 Lehistä tuli herrnhutilaisen lähetysaseman päämaja.


title: Ladakh

text: Intian jaon aikaan vuonna 1947 dogra-hallitsija maharadža Hari Singh ei ollut varma, tulisiko hänen liittyä Intian unioniin vai Pakistaniin. Vuonna 1948 pakistanilaiset valloittivat alueen, ja miehittivät Kargilin ja Zanskarin, edeten 30 kilometrin päähän Lehistä. Intian hallitus lähetti Ladakhiin joukkoja, kun sen hallitsija oli allekirjoittanut liittymissopimuksen, joka teki siitä Intian liittovaltion osan. Vuonna 1949 Kiina sulki rajan Nubran ja Xinjiangin välillä, estäen kulun vanhoilla kauppareiteillä. Kun Kiina hyökkäsi Tiibetiin vuonna 1950, Ladakhiin suuntautui suuri tiibetiläisten pakolaisten virta. Vuonna 1962 Kiina miehitti Aksai Chinin, ja rakensi nopeasti sen läpi Xinjiangin ja Tiibetin yhdistäviä teitä. Maa rakensi myös Karakorumin maantien yhdessä Pakistanin kanssa. Intia rakensi taas samoihin aikoihin Srinagarin ja Lehin välille maantien, joka vähensi kaupunkien välistä matka-aikaa 16 päivästä kahteen.


title: Ladakh

text: Kashmirin alue on yhä Intian, Pakistanin ja Kiinan välisen kiistan kohteena. Kargilissa taisteltiin vuosien 1947, 1965 ja 1971 sodissa ja se oli mahdollisen ydinasekonfliktin polttopiste Kargilin sodan aikana vuonna 1999. Alue jaettiin kahtia Kargilin ja Lehin piirikuntiin vuonna 1979. Vuonna 1989 buddhalaisten ja muslimien välillä oli väkivaltaisia mellakoita. Kun Ladakh oli vaatinut autonomiaa Kashmirin dominoimalta osavaltiohallitukselta, Ladakhin autonominen kehitysvaltuusto () luotiin vuonna 1993.


title: Ladakh

text: Ladakh on Intian korkein ylänkö, josta suuri osa on yli 3 000 metrin korkeudella. Se sijaitsee Himalajan ja Karakorumin vuorijonojen sekä Indusjoen yläjuoksun alueilla. Historiallisesti Ladakhiin kuuluvat suhteellisen runsasväkinen Induksen laaksoalue, syrjäisemmät Zanskarin (etelässä) ja Nubran laaksot (pohjoisessa Khardung lan toisella puolella), lähes asumaton Aksai Chin sekä Kargilin ja Surun laakson alueet lännessä (Kargil on Ladakhin toiseksi tärkein kaupunki). Ennen Intian jakoa Baltistan (nykyään Pakistanin hallinnassa) oli piirikunta Ladakhissa. Skardu oli Ladakhin talvipääkaupunki, Leh taas kesäpääkaupunki.


title: Ladakh

text: Alueen vuorijonot muodostuivat 45 miljoonan vuoden kuluessa Intian laatan työntyessä suurempaa Euraasian laattaa vasten. Prosessi on yhä käynnissä, ja aiheuttaa Himalajan alueella usein maanjäristyksiä. Ladakhin alueen huiput ovat keskimääräisellä korkeudella Zoji lan lähellä (5 000–5 500 metriä) ja kohoavat kaakkoon siirryttäessä, nousten korkeimmalle Nun Kunin kahdessa huipussa (7000 metriä merenpinnasta).


title: Ladakh

text: Surun ja Zanskarin laaksot muodostavat suuren Himalajan ja Zanskarin vuorijonon ympäröimän syvänteen. Korkein asuttu alue Surun laaksossa on Rangdum, jonka jälkeen laakso kohoaa 4 400 metrin korkeudelle Pensi lan solassa, joka on portti Zanskariin. Kargil, ainoa kaupunki Surun laaksossa, oli merkittävä kauppakaravaanien pysähdyspaikka ennen vuotta 1947, sillä se on suunnilleen samalla etäisyydellä 230 kilometrin päässä Srinagarista, Lehistä, Skardusta ja Padumista. Zanskarin laakso vuorostaan avautuu Stod- ja Lungnakjokien varsilla. Alueella sataa runsaasti lunta; Pensi la on avoinna vain kesäkuun ja lokakuun puolenvälin välillä. Indusjoki muodostaa Ladakhin selkärangan. Kaikki merkittävät historialliset ja nykyiset kaupungit – Shey, Leh, Basgo ja Tingmosgang – sijaitsevat joen lähellä.


title: Ladakh

text: Ladakhin vuorijonolla ei ole merkittäviä huippuja; sen keskimääräinen korkeus on hieman alle 6 000 metriä, ja harva sen solista on alle 5 000 metrin korkeudella. Pangongin vuorijono kulkee Ladakhin vuorijonon suuntaisesti noin 100 kilometriä luoteeseen Chushulista Pangongjärven etelärannalla. Sen korkein alue on 6 700 metriä merenpinnasta, ja sen pohjoisrinteet ovat jäätiköityneet. Karakorumin vuorijono ei ole Ladakhissa yhtä korkea kuin Baltistanissa. Sen pohjoispuolella kohoaa Kunlun. Niinpä Lehin ja itäisen Keski-Aasian välillä on kolminkertainen este: Ladakhin vuorijono, Karakorum ja Kunlun. Tästä huolimatta Lehin ja Yarkandin välillä oli merkittävä kauppareitti.


title: Ladakh

text: Ladakhin alue on autiomaata, sillä Himalaja muodostaa esteen sateen pääsylle alueelle. Veden tärkein lähde ovat talven lumisateet vuorilla. Indusjoen viimeaikaisen tulvimisen syyksi on annettu joko normaalista poikkeavat sateet tai jäätiköiden vetäytyminen, jotka voidaan molemmat liittää ilmaston lämpenemiseen.


title: Ladakh

text: Himalajan pohjoisrinteiden alueilla, Drasissa, Surun laaksossa ja Zanskarissa, sataa rankasti lunta, ja ne ovat lähes eristyksissä muusta maasta useita kuukausia vuodessa. Kesät ovat lyhyitä, vaikkakin tarpeeksi pitkiä kasvattamaan viljaa Surun laakson alimmilla alueilla. Kesän sää on kuiva ja miellyttävä, ja keskilämpötilat 10 ja 20 asteen välillä. Talvella lämpötila voi pudota −15 asteeseen. Hapen osuus ilmasta on pienempi kuin monilla muilla yhtä korkeilla alueilla kasvillisuuden puutteen vuoksi. Ilmassa on vähän kosteutta rajoittamaan harvan ilman vaikutusta. Ladakh sijaitsee "erittäin korkean riskin" syklonialueella.


title: Ladakh

text: Vuosisatojen ajan Ladakhilla oli vakaa ja omavarainen maanviljelytalous, joka perustui ohran, vehnän ja herneiden viljelyyn sekä karjanhoitoon, erityisesti jakkien, "dzosien" (jakin ja lehmän risteytys), lehmien, lampaiden ja vuohien kasvattamiseen. 3 000–4 000 metrin korkeudella merenpinnasta kasvukausi kestää vain muutaman kuukauden vuodessa, samoin kuin pohjoisilla alueilla. Eläimiä on vähän ja vettä puutteellisesti. Ladakhilaiset kehittivät tähän ympäristöön sopivan, pienimuotoisen maanviljelyjärjestelmän. Maata kastellaan kanavaverkostolla, joka saa vetensä vuorten jäästä ja lumesta. Riisi oli aikaisemmin luksustuote ladakhilaisessa ruokavaliossa, mutta valtion tukemana siitä on nykyään tullut halpaa.


title: Ladakh

text: Alemmilla alueilla kasvatetaan hedelmiä, kun taas korkeammalla Rupshun alueella asuu paimentolaisia. Menneisyydessä yli jääneet tuotteet vaihdettiin teehen, sokeriin, suolaan ja muihin tavaroihin. Kaksi vientiin tuotettua hyödykettä ovat aprikoosit ja pashmina. Nykyään suurin kaupallisesti myyty maataloustuote on kasvikset, joita myydään suuria määriä Intian armeijalle sekä myös paikallisille markkinoille. Tuotanto on säilynyt pääosin pienmaaomistajien käsissä, jotka viljelevät omaa maataan usein nepalilaisten siirtotyöläisten avustuksella. Ohra (ladakhiksi "nas", urduksi "grim") oli perinteisesti pääruokavilja koko Ladakhissa. Kasvuajat vaihtelevat huomattavasti korkeuden mukaan. Viljelyn äärimmäinen raja on Kozorkissa Tsomoririjärvellä 4 600 metrin korkeudella. Alueen peltoja pidetään maailman korkeimpina.


title: Ladakh

text: Aiemmin Ladakhin maantieteellistä sijaintia joidenkin Aasian merkittävimpien kauppareittien yhtymäkohdassa hyödynnettiin täydellisesti. Ladakhilaiset keräsivät veroa kuningaskuntansa läpi Turkestanista, Tiibetistä, Punjabista, Kashmirista ja Baltistanista kulkevalta tavaralta. Ladakhilaisten vähemmistö myös työskenteli kauppiaina ja karavaanikauppiaina, helpottaen tekstiilien, mattojen, väriaineiden ja huumeiden kulkua Punjabin ja Xinjiangin välillä. Tämä kansainvälinen kauppa on kuitenkin kokonaan loppunut sen jälkeen, kun Kiina sulki Tiibetin ja Keski-Aasian välisen rajansa.


title: Ladakh

text: Vuodesta 1974 saakka Intian hallitus on kannustanut vaeltamisen ja muiden matkailumuotojen siirtymistä ongelmalliselta Kashmirin alueelta rauhallisempaan Ladakhiin. Vaikka turismi työllistääkin vain 4 prosenttia Ladakhin työvoimasta, se muodostaa nykyään 50 prosenttia alueen bruttokansantuotteesta. Laajamittainen työskentely valtiolle ja suuret infrastruktuuriprojektit, joihin kuuluvat ratkaisevasti tieyhteydet, ovat auttaneet talouden vahvistamisessa ja luoneet uuden, urbaanin vaihtoehdon maanviljelylle. Valtion tukemat elintarvikkeet, valtion työpaikat, matkailuteollisuus ja uusi infrastruktuuri ovat kiihdyttäneet muuttoliikettä maatiloilta Lehiin.


title: Ladakh

text: Seikkailumatkailu alkoi Ladakhissa 1800-luvulla. 1900-luvun vaihteeseen mennessä ei ollut harvinaista, että brittiläiset virkamiehet yhdistivät 14-päiväisen vaelluksen Srinagarista Lehiin vuosittaiseen lomaansa. Metsästykseen, kalastukseen ja vaeltamiseen erikoistuneita toimistoja pystytettiin Srinagariin ja Shimlaan. Tästä aikakaudesta kertoo Arthur Nevesin teos "The Tourist's Guide to Kashmir, Ladakh and Skardo", joka julkaistiin ensimmäisen kerran vuonna 1911. Nykyään Ladakhissa käy vuosittain noin 30 000 matkailijaa. Matkailijoiden keskuudessa suosittuja paikkoja ovat Leh, Drasin laakso, Surun laakso, Kargil, Zanskar, Zangla, Rangdum, Padum, Phugthal, Sani, Stongdey, Shyokin laakso, Sankoo, Suolalaakso ja useat vaellusreitit kuten reitti Manalista Ladakhiin, Nubran laakso, Induksen laakso ja niin edelleen.


title: Ladakh

text: Ladakhissa asuu noin 260 000 henkeä. Alueen väestö on sekoitus eri kansanryhmiä, pääasiassa tiibetiläisiä, moneja ja dardeja. Dardit ovat suurimpana ryhmänä Drasin ja Dah Hanun alueilla. Dah Hanun asukkaat tunnetaan brokpina, he noudattavat tiibetinbuddhalaisuutta ja ovat säilyttäneet suuren osan alkuperäisistä dardilaisista perinteistään ja tavoistaan. Drasin alueen dardit ovat taas kääntyneet islamiin, ja he ovat saaneet runsaasti vaikutteita Kashmirista. Monit ovat aikaisempien intialaisten uudisasukkaiden jälkeläisiä. He työskentelevät muusikkoina, seppinä ja puuseppinä.


title: Ladakh

text: Toisin kuin muu Jammu ja Kashmir, joka on islaminuskoista aluetta, suurin osa ladakhilaisista Lehin piirikunnassa sekä Kargilin piirikunnan Zanskarin laaksossa ovat tiibetinbuddhalaisia. Suurin osa Ladakhin buddhalaisista seuraa tantrista Vajrayāna-buddhalaisuutta. Muun Kargilin piirikunnan alueen väestö on pääosin šiiamuslimeita. Kargilin alueella on merkittävä buddhalainen vähemmistö ja Lehin alueella islamilainen vähemmistö. Lehin ja Kargilin kaupungeissa sekä Padumissa Zanskarin alueella asuu joitakin kashmirilaista alkuperää olevia sunnimuslimeita. Ladakhissa on myös joitakin 1800-luvulla uskontoon kääntyneitä kristittyjä perheitä. Alueelle muuttaneiden jälkeläisten keskuudessa on jonkin verran lisäksi hindulaisia, sikhejä ja bön-uskonnon seuraajia. Šiiamuslimit ovat pääosin balteja tai purigeja. Kuten muutkin ladakhilaiset, Kargilin, Nubran, Surun laakson ja Baltistanin baltit muistuttavat ulkonäöltään ja kieleltään tiibetiläisiä, ja he olivat viime aikoihin saakka buddhalaisia.


title: Ladakh

text: Changpa-paimentolaiset, jotka asuvat Rupshun ylängöllä, ovat ladakhilaisista lähintä sukua tiibetiläisille. 1960-luvun alusta lähtien paimentolaisten määrä on kasvanut, Chang Tang -paimentolaisten paetessa rajan takaa Kiinan hallitsemasta Tiibetistä. Lehin piirikunnassa asuu noin 3 500 tiibetiläistä pakolaista Tiibetin kaikista osista. Vuodesta 2000 lähtien jotkut paimentolaiset, erityisesti Kharnakin yhteisön jäsenet, ovat kuitenkin hylänneet nomadielämänsä ja asettuneet Lehiin. Islaminuskoiset arghonit, kashmirilaisten tai keskiaasialaisten kauppiaiden ja ladakhilaisten naisten jälkeläiset, asuvat pääasiassa Lehin ja Kargilin kaupungeissa.


title: Ladakh

text: Ladakhin merkittävin kieli on ladakhin kieli, tiibetin kielen murre, joka eroaa kuitenkin tiibetistä sen verran, että ladakhilaiset ja tiibetiläiset puhuvat toistensa kanssa usein hindiä tai englantia. Koulutetut ladakhilaiset osaavat yleensä hindiä/urdua ja usein englantia. Ladakhin sisällä on useita murteita, jotka ovat kuitenkin toistensa kesken ymmärrettäviä. Perinteisesti ladakhin kielellä ei ole ollut klassisesta tiibetistä erillistä kirjoitettua muotoa, mutta viime aikoina jotkut ladakhilaiset kirjoittajat ovat alkaneet käyttää tiibetin aakkostoa Ladakhin puhekielen kirjoittamiseen. Hallinnollinen työ ja koulutus hoidetaan englanniksi, vaikkakin urdua käytettiin laajalti aikaisemmin kunnes sen rooli alkoi heiketä 1980-luvulta lähtien.


title: Ladakh

text: Sukupuolten välinen lukumääräsuhde Lehin piirikunnassa on laskenut 1011:stä vuonna 1951 805:een vuonna 2001, kun taas Kargilin piirikunnassa se on laskenut 970:stä 901:een. Molemmissa piirikunnissa suhde on kaupungeissa noin 640 naista tuhatta miestä kohden. Suhde kertoo suuresta määrästä (pääasiassa miespuolisia) liikkuvia työläisiä ja kauppiaita. Noin 84 prosenttia ladakhilaisista asuu kylissä. Keskimääräinen vuosittainen väestönkasvu oli vuosina 1981–2001 2,75 prosenttia Lehin piirikunnassa ja 2,83 prosenttia Kargilin piirikunnassa.


title: Ladakh

text: Ladakhin kulttuuri on samankaltainen kuin tiibetiläinen kulttuuri. Ladakhin keittiöllä on paljon yhteyksiä tiibetiläiseen keittiöön; yleisimmät ruoat ovat "thukpa", nuudelikeitto, ja "tsampa", ladakhin kielessä "ngampe", paahdettu ohrajauho. Yksinomaan ladakhilainen ruokalaji on "skyu", raskas pasta juuresten kanssa. Ladakhin siirtyessä kestämättömämpään rahatalouteen Intian tasankojen ruokalajit ovat yleistymässä. Kuten muuallakin Keski-Aasiassa, tee valmistetaan Ladakhissa perinteisesti vahvasta vihreästä teestä, voista ja suolasta; se sekoitetaan suuressa kirnussa ja tunnetaan nimellä "gurgur cha", sen sekoittamisesta syntyvän äänen mukaan. Makea tee ("cha ngarmo") on nykyisin yleistä, ja se valmistetaan intialaiseen tapaan maidon ja sokerin kanssa. Suurin osa ylimääräisestä ohrasta fermentoidaan "chang"-juomaksi, joka on erityisesti juhlien yhteydessä nautittu alkoholijuoma.


title: Ladakh

text: Ladakhin arkkitehtuurissa on tiibetiläisiä ja intialaisia vaikutteita, ja luostariarkkitehtuuri on syvästi buddhalaista. Buddhalainen pyörä, yhdessä kahden lohikäärmeen kanssa, on yleinen teema jokaisessa gompassa (kuten Lamayurun, Likirin, Tiksen, Hemisin, Alchin ja Ridzongin gompissa). Monet talot ja luostarit on rakennettu korkeille, aurinkoisille ja etelään suuntautuville paikoille. Ne rakennettiin ennen kivistä, maasta ja puusta, mutta nykyään käytetään useimmin kivillä tai savitiilillä täytettyjä betonirunkoja.


title: Ladakh

text:
Ladakhin buddhalaisten luostarifestivaalien musiikki, kuten tiibetiläinen musiikki, sisältää usein uskonnollista laulua tiibetiksi tai sanskritiksi, uskonnon keskeisenä osana. Laulut ovat monimutkaisia, usein pyhien kirjoitusten resitaatioita. Uskonnolliset naamiotanssit ovat merkittävä osa Ladakhin kulttuurielämää. Hemisin luostari, Drukpa-buddhalaisuuden keskus, on vuosittaisen naamiotanssijuhlan pitopaikka. Tanssijat kertovat tyypillisesti tarinan hyvän ja pahan välisestä taistelusta, joka päättyy jälkimmäisen voittoon.
Kutominen on merkittävä osa perinteistä elämää itäisessä Ladakhissa. Sekä miehet että naiset kutovat, eri kangaspuilla. Tyypillisiin pukuihin kuuluvat samettiset gonchat, taidokkaasti kirjoillut liivit ja saappaat sekä hatut. "Ladakh-festivaali" pidetään joka vuosi syyskuussa. Kullalla ja hopealla koristellut esiintyjät ruuhkauttavat kadut turkooseine päähineineen. Munkit käyttävät värikkäitä naamioita ja tanssivat lautasien, huilujen ja trumpettien tahdissa. Jakki-, leijona- ja Tashispa-tanssit kuvaavat ladakhilaisia legendoja ja myyttejä. Festivaalin joitakin kohokohtia ovat rukouslipuilla koristellut buddhalaiset luostarit, "thangka"-näyttelyt, jousiammuntakilpailut ja hevospoolo.


title: Ladakh

text: Jousiammunta on Ladakhissa perinteisesti suosittu urheilulaji. Jousiammuntajuhlia pidetään kylissä kesäkuukausina. Ne ovat kilpailuja, joihin kaikki lähialueen kylät lähettävät joukkueensa. Lajin harjoittamiseen liittyy tarkka etiketti, ja sitä säestetään surna- ja daman-soittimilla (oboe ja rumpu). Poolo, toinen perinteinen laji, on kotoisin Baltistanista ja Gilgitistä. Sen toi Ladakhiin todennäköisesti kuningas Singge Namgyal, jonka äiti oli baltiprinsessa, 1600-luvun puolivälissä.


title: Ladakh

text: Ladakhin yhteiskunnan muusta osavaltiosta erottuva piirre on naisten korkea status ja suhteellinen vapautuminen Intian muihin maaseutualueisiin verrattuna. Veljien polyandria ja primogenituuri-perintö, esikoisen etuoikeus perintöön, olivat yleisiä 1940-luvun alkuun saakka, kunnes silloinen Jammun ja Kashmirin hallitus teki ne laittomiksi, vaikka niitä harjoitetaankin yhä joillain alueilla. Toisessa nimellä "khang-bu" tai "pieni talo" tunnetussa tavassa perheen vanhimmat, heti kun vanhin poika on tarpeeksi kypsä, siirtvät eläkkeelle, ottavat vain tarpeeksi omaisuutta elättääkseen itsensä ja luovuttavat perheen johdon pojalleen.


title: Herning-jäätiköityminen

text: Herning-jäätiköityminen noin 116 000–106 000 vuotta sitten oli viime jääkauden varhaisin vaihe, jolloin jäätikkö levisi Suomen Lappiin. Tundran ja metsän raja oli Itämeren etelärannikon etelärajalla ja Etelä-Tanskassa.. Täsmällistä kuvaa mannerjäätikön silloisesta koosta ei ole, tiedot perustuvat muun muassa tietokonelaskelmiin.


title: Herning-jäätiköityminen

text: Suomessa jää eteni vähintään Länsi-Lappiin, mahdollisesti koko Lappiin ja ehkä Pohjanmaallekin. Lopulta jäätikkö suli lähes täysin lämpimässä Brörup-interstadiaalissa. Jäätikkö levisi Skandeilla peittäen Ruotsin ja Norjan sekä Suomen Lapin ehkä itäisintä osaa lukuun ottamatta. Tundra levisi laajalle, sen eteläraja kulki aivan Itämeren rannikon tuntumassa ja Etelä-Tanskassa. Merenpinta laski niin, että Itämeren paikalle ilmestyi suuria järviä. Ruotsissa jää ulottui eteläiseen Keski-Ruotsiin ehkä linjalle Gävle–Karlstad.


title: Herning-jäätiköityminen

text: Kaudesta käytetään myös tieteellistä nimeä happi-isotooppivaihe 5d. Arviot jään laajuudesta ovat enimmäkseen melko epätarkkojen ajoitusten ja tietokonelaskujen varassa. Jäätä lienee ollut myös Pohjanmaan rannikolta ehkä noin 100 km sisämaahan. Erään toisen arvion mukaan jää olisi peittänyt koko Suomen. Silloin jää olisi ulottunut hieman Viron pohjoisrannikolle ja Karjalankannakselle hieman Suomen itärajan taakse..


title: Herning-jäätiköityminen

text: Läntisessä Pohjois-Siperiassa Taimyrin niemimaan, Keski-Siperian ylängön, Huippuvuorten, Sevarnaja Zemljan ja Novaja Zemljan yllä oli valtava jääkilpi, joka ulottui Kuolan niemimaalle asti. Se patosi Uralin itäpuolelle Ob-joen seuduille Länsi-Siperian alangolle suuren jääjärven. Merenpinta laski ainakin 40 tai jopa 60 metriä.


title: Herning-jäätiköityminen

text: Tämä jäätiköityminen alkoi melko pikaisella ilmaston kuivumisella Keski-Euroopassa. Herning-jäätiköitymisen aikana ruohosto levisi ainakin Ranskan Grand Pileen asti, ja myös Hollantiin. Hollannissa oli heinäkuun keskilämpötila 8 tai 10 °C, talvella kylmimmän kuukauden keskilämpötila −16 °C.


title: Herning-jäätiköityminen

text: Pohjois-Saksassa oltiin kylmän aron ja polaariaavikon etelärajalla. Itäisen Pohjois-Puolan alavilla mailla koninissa oli kuivan arotundrankasvillisuutta, jota luonnehti Gramineae-Artemisia-Betula nana, ja myös ehkä joissain vaiheissa mänty, paju ja kataja. Pohjois-Saksan kesälämpötila laski alle 10 asteeseen. Siellä jäätiköitymisen alussa ilmestyi ensin havumetsiä sekametsien tilalle. Maaperän ravinteikkuus väheni kuivumisen ja kylmän takia, mutta kasvipeite säilyi silti yhtenäisenä. Lännessä Pohjois-Saksassa oli nummea, idässä niukkakasvuisempaa ruohikkoa ja raja siirtyi kylmenemisen mukana länteen.


title: Herning-jäätiköityminen

text:
Suomessa oli jäättömillä alueilla tundraa, ja Etelä-Suomen vuoden keskilämpötila noin −6 °C. Kylmintä oli ehkä 113 000 vuotta sitten.
Tämä jäätiköityminen oli kaksisosainen, Herning-jäätiköitymisen jälkeen tai keskellä oli Amersfoort-interstadiaali luultavasti 102 000–107 000 vuotta sitten.


title: Rederstall-jäätiköityminen

text:
Rederstall-jäätiköityminen 105000/93 000-85 000 vuotta sitten oli viime jääkauden varhaisvaiheen toinen suuri jäätiköityminen, jolloin jäätikkö peitti Skandinavian ja koko Lapin. Keski- ja Etelä-Suomi olivat luultavasti jäättömiä, tosin jäätikön on ajateltu levinneen Pohjanmaalle asti ja jään reunan kulkenee jostain Porin seuduilta. .
Tundran eteläraja kulki Pohjois-Saksan pohjoisrajan, Puolan itämeren rannikon ja Etelä-Liettuan läpi. Skandinaviassa ei kasvanut metsiä missään. Laajoilla alueilla Keski-Euroopan pohjoisosissa kasvoi koivumetsiä..


title: Rederstall-jäätiköityminen

text:
Alankomaissa oli heinäkuun keskilämpötila 8 °C ja tammikuun keskilämpötila -16 astetta.
Suomessa oli jäättömillä alueilla tundraa, ja Etelä-Suomen vuoden keskilämpötila noin -6 C°.


title: Rederstall-jäätiköityminen

text:
Pohjois-Saksassa oli kylmää aroa eli polaariaavikkoa.
Nämä ovat lämpimähkön tundran lämpötiloja. Jää lienee ollut laajimmillaan 95000 vuotta sitten.
Jään raja saattoi kulkea Ruotsissa linjaa Vänernin eteläpuoli-Norrköping, Ahvenanmaan eteläpuolelta ja Suomessa hieman Turusta luoteeseen Jyväskylä-Kuopio -linjaa Venäjälle Vienanmeren eteläosaan. Pohjois-Siperian yllä oli jäätikkö neliössä Huippuvuoret- Sevarnaja Zemlja- Keski-Siperian ylänkö-Pohjois-Ural. Muurmanskin ja Arkangelin seudun rannikot olivat tämän valtavan jääkuvun alla.
Länsi-Siperian alanko oli veden alla, samoin mm Vienanjoen
ympärillä olevat alavat alueet pohjoisessa. Aivan Uralin länsipuolella olevassa joessa oli myös jääjärvi.


title: Jervis Bay Territory

text: Jervis Bay Territory on pieni territorio Kaakkois-Australiassa, noin 200 km Sydneystä. Territorio on pinta-alaltaan noin 67 km². Vuoden 2016 väestönlaskennassa territorion alueella oli 391 asukasta. Territorion suurin työnantaja on Australian laivaston () tukikohta. Yli 90 % territorion pinta-alasta on aboriginaalien maata. Territorio syntyi 1915, kun liittovaltion hallitus osti Uuden Etelä-Walesin osavaltiolta maata luodakseen Australian pääkaupunkiterritoriolle yhteyden merenrantaan. Jervis Bay Territory on Australian pääkaupunkiterritorion eksklaavi, joka rajautuu Tyyneen Valtamereen ja Uuden Etelä-Walesin osavaltioon.


title: Jervis Bay Territory

text: Territoriolle nimensä antanut Jervisinlahti on pohjois-eteläsuunnassa 16 km, itä-länsisuunnassa 10 km leveä merenlahti, joka toimii hyvänä luonnonsatamana. Lahden hiekkapohjassa kasvaa vesiheinäniittyjä, joilla delfiinit ja monet kalalajit viihtyvät.


title: Hannu Saarelainen

text: Hannu Saarelainen (4. heinäkuuta 1944 – 1. toukokuuta 1992) oli voimanoston maailmanmestari vuodelta 1982 ja Suomen menestyneimpiä penkkipunnertajia. Hänen ennätyksensä 110-kiloisten penkkipunnerruksessa oli 247,5 kiloa, vuodelta 1982. Urallaan Saarelainen otti 16 arvokisamitalia ja hän voitti SM-kultaa yksitoista kertaa.


title: Hannu Saarelainen

text: Voimanosto:


title: Zilliacus

text: Zilliacus [sili'akkʊs] on suomalainen sivistyssuku. Suku on lähtöisin Inkerinmaalta, missä kantaisä Konrad Ziliaks oli 1600-luvun jälkimmäisellä puoliskolla kauppiaana Nevanlinnan kaupungissa. Hänen pojanpoikansa Berendt Johan Zilliacus muutti 1740-luvulla niin sanotun Vanhan Suomen alueelle Kurkijoelle erään lahjoitustilan pehtoriksi. Myöhemmin Zilliacus-suku omisti lähes 150 vuoden ajan Neitsytniemen kruununsäteritilan Ruokolahdella.


title: Shagya-arabi

text: Shagya-arabi on unkarilainen hevosrotu, joka polveutuu pääasiassa arabialaisesta täysiverisestä ja unkarilaisista maatiaishevosista. Shagya-arabi on nimestään huolimatta risteytetty, arabianhevosesta erillinen hevosrotu, joten sitä ei voi rekisteröidä arabianhevosten kansainväliseen rekisteriin.


title: Shagya-arabi

text: Shagya-arabi on rakenteeltaan arabianhevosen näköinen mutta usein kookkaampi. Sillä on korkeampi säkä ja loivemmat lavat kuin arabeilla, erinomainen runko, hyväasentoiset jalat, hyvät kaviot, häntä kiinnittyy korkealle, ja sen liikkeet ovat irtonaiset ja pitkät. Sen luonne on erinomainen ja se on oppivainen.


title: Shagya-arabi

text: Shagya-arabi on kotoisin Unkarista, Bábolnan siittolasta. Siittola perustettiin vuonna 1789 ja vuoden 1816 jälkeen siitokseen käytettiin ainoastaan puhdasrotuisia arabioriita. Vuosi 1836 on rodun kehitykselle tärkeä, sillä tuolloin siittolaan tuotiin Syyriasta kantaori "Shagya". Nimitys shagya-arabi virallistettiin vasta vuonna 1978. Sitä ennen se tunnettiin "Bábolnan arabina".